<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0048">O-0048/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4303">Helmuth Markov</PERSON> in <PERSON ID="1898">Erika Mann</PERSON>, v imenu <COMMITTEE COMMID="810">Odbora za mednarodno trgovino</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0048">Zadeva: Začasni sporazum o gospodarskem partnerstvu med Evropsko skupnostjo in njenimi državami članicami na eni strani ter Slonokoščeno obalo na drugi strani</OBJECT><CONTENT><PARA>1. Ali lahko Komisija Evropskemu parlamentu posreduje najnovejše informacije o predvidenih datumih sklenitve „celotnega“ sporazuma o gospodarskem partnerstvu z regijo zahodne Afrike?</PARA><PARA>2. Ali Komisija pričakuje, da bo podpis celovitega sporazuma dodatno spodbudil gospodarsko rast, razvoj in dobro upravljanje v Slonokoščeni obali in zahodnoafriški regiji kot celoti?</PARA><PARA>3. Ali je v pogajanjih treba upoštevati kakšne posebne interese v zvezi s to regijo in kako se bo ta „celoten“ sporazum o gospodarskem sodelovanju razlikoval od sporazuma Cariforum?</PARA><PARA>4. Ali bo Komisija Slonokoščeni obali, tudi njenemu zasebnemu sektorju, zagotovila ustrezno upravno in tehnično podporo, ki bi olajšali prehod gospodarstva po podpisu začasnega sporazuma o gospodarskem partnerstvu?</PARA><PARA>5. Ali bo Komisija kot pogoj za podpis „celotnega“ sporazuma o gospodarskem sodelovanju s Slonokoščeno obalo postavila tudi obstoj odgovorne in demokratično izvoljene vlade v tej državi?</PARA><PARA>6. Ali lahko Komisija pojasni, kako ocenjuje naslednje vidike sporazuma o gospodarskem partnerstvu med EU in Slonokoščeno obalo:</PARA><PARA>i) Ali so strožja pravila za zaščito novejših gospodarskih panog potrebna in/ali zagotovljena?</PARA><PARA>ii) Ali bodo pogajanja o pravicah intelektualne lastnine potekala tako, da ne bodo zaščitene zgolj evropske/mednarodne pravice intelektualne lastnine, pač pa tudi tradicionalna znanja?</PARA><PARA>iii) Ali je treba pravila vladnih naročil prilagoditi specifičnim potrebam Slonokoščene obale?</PARA><PARA>iv) V kolikšni meri so opredeljeni pogoji za delovne vize za Slonokoščeno obalo? Ali bodo dodeljene za 24 mesecev? Za katere poklice se bodo podeljevale?</PARA><PARA>7. Ali Komisija podpira zahtevo za posvetovanje s Parlamentom pred sprejetjem odločitve glede začasnih mednarodnih dogovorov, kakršni so sporazumi o gospodarskem partnerstvu – saj je za vzpostavitev političnega soglasja potreben postopek privolitve?</PARA><PARA>8. Ali lahko Komisija pojasni, kako bo ocenila politične razmere v Slonokoščeni obali v povezavi z začasnim ali končnim sporazumom o gospodarskem partnerstvu? Političnih razmer v Slonokoščeni obali ni mogoče označiti kot demokratične. Če volitev ne bo do ratifikacije začasnega ali končnega sporazuma o gospodarskem partnerstvu, kar je zelo verjetno, kako bo Komisija ocenila razmere v tem primeru? Kako bo ta ocena vplivala na ostalih 15 zahodnoafriških držav, ki izkoriščajo prednosti te pomembne dvoregionalne trgovine in sporazuma o razvoju?</PARA><PARA>9. Ali lahko Komisija pojasni časovni načrt glede razvojne pomoči v zvezi s sporazumom o gospodarskem partnerstvu s Slonokoščeno obalo?</PARA></CONTENT></QUEST>