<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000061">O-000061/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1191">Doris Pack</PERSON><BRK/>v imenu <COMMITTEE COMMID="2872">Odbora za kulturo in izobraževanje</COMMITTEE></TI-AUTHOR></TI><OBJECT OBJID="OBJ000061">Zadeva: Sarajevo kot evropska prestolnica kulture 2014</OBJECT><CONTENT><PARA>Med nedavnim obiskom v Sarajevu so bili člani delegacije Odbora za kulturo in izobraževanje navdušeni nad razgibanostjo sarajevskega kulturnega dogajanja. Izvedeli so, da se namerava mesto potegovati za naslov evropskega mesta kulture v letu 2014 (kot izjema) in je zato začelo z obširnimi pripravami.</PARA><PARA>Ker je bilo Sarajevo leta 1914 prizorišče atentata, ki je bil povod za prvo svetovno vojno, bi bil to pomemben korak, da se dokončno pokopljejo duhovi preteklih evropskih delitev in z imenovanjem mesta za novodobno evropsko prestolnico kulture predstavi nova Evropa.</PARA><PARA>Med vojno v Bosni od leta 1992 do leta 1996 je bilo Sarajevo oblegano dlje kot katera koli druga prestolnica v zgodovini sodobnega vojskovanja. Vseskozi je ohranilo svoj medkulturni značaj in ga odtlej goji naprej. Sarajevo želi pustiti preteklost za sabo in se z navdušenjem uzreti v svojo evropsko prihodnost. Zasluži si priložnost, da pokaže svoj izjemni medkulturni potencial. </PARA><PARA>Ali bi lahko Komisija, skupaj s Parlamentom, ob ustreznem upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek evropske prestolnice kulture za leta 2007 do 2019<FNREF FNIDREF="FN1"/>, razmislila o tem, da bi naredila za leto 2014 izjemo?</PARA><FN FNID="FN1">  UL L 304, 3. 11. 2006, str. 1.</FN></CONTENT></QUEST>