<QUEST><TI><TI-INTRO>USTNO VPRAŠANJE <QREF QID="H-2009-0333">H-0333/09</QREF></TI-INTRO><TI-SESSION>v času vprašanj, na delnem zasedanju oktobra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="96677">Cecilia Wikström</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0333">Zadeva: Osebna pomoč za invalide</OBJECT><CONTENT><PARA>Temeljne pravice invalidov je treba spoštovati in njihova diskriminacija se mora končati. Ti stališči sta bili v tednu delnega zasedanja septembra 2009 v Strasbourgu poudarjeni na „romanju za svobodo”, ki ga je organizirala Evropska mreža za neodvisno življenje. Mreža je Evropskemu parlamentu predložila seznam zahtev, med drugim, da je treba osebno pomoč obravnavati kot človekovo pravico in pogoj, da lahko invalidi živijo v družbi tako kot vsi drugi. V akcijskem načrtu EU za invalide za leti 2008 in 2009 je določeno, da je treba osebno pomoč zagotavljati pri zaposlovanju s podporo in v vseh javnih prostorih. Na nacionalni ravni se neodvisno življenje vse bolj spodbuja prek storitev nege pod okriljem lokalnih organov. Ali namerava Komisija vključiti vprašanje osebne pomoči v svoj akcijski načrt za prihodnja leta, da bi se življenje posameznikov kot celota, vključno s prostočasnimi dejavnostmi in socialnimi odnosi, življenjem doma in vsakdanjikom, obravnavalo na evropski ravni, s čimer bi taka pomoč postala samoumevna za vse invalide v Evropi?</PARA></CONTENT></QUEST>