<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000138">O-000138/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96988">Alfreds Rubiks</PERSON>, <PERSON ID="96852">Cornelia Ernst</PERSON>, <PERSON ID="28134">Eva-Britt Svensson</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000138">Zadeva: Volilna pravica nedržavljanov Latvije na lokalnih volitvah</OBJECT><CONTENT><PARA>Po ponovni vzpostavitvi neodvisnosti je bilo latvijsko državljanstvo povrnjeno le tistim, ki so državljanstvo že imeli pred letom 1940, in njihovim potomcem. Preostali lahko državljanstvo pridobijo le z naturalizacijo, do katere nekateri nimajo pravice. Med letoma 1995 in 2009 je bilo naturaliziranih le 132.000 oseb. 1.1.2010 je bilo v Latviji 358.000 nedržavljanov, kar pomeni 16 % celotnega prebivalstva.</PARA><PARA>Odbor ZN za človekove pravice, Odbor ZN za odpravo rasne diskriminacije, Parlamentarna skupščina Sveta Evrope, Kongres lokalnih in regionalnih oblasti Sveta Evrope, komisar za človekove pravice Sveta Evrope, Evropska komisija proti rasizmu in nestrpnosti ter Parlamentarna skupščina organizacije OVSE so predlagali, naj se nedržavljanom omogoči udeležba na lokalnih volitvah. V resoluciji o izčrpnem spremljevalnem poročilu Komisije o pripravljenosti na članstvo EU z dne 11. marca 2004 je Evropski parlament predlagal, naj latvijske oblasti preučijo možnost, da bi nedržavljanom, ki že dolgo prebivajo v državi, dovolili sodelovanje na lokalnih volitvah. 22. aprila 2009 je Evropski parlament sprejel resolucijo o odločitvah Odbora za peticije v parlamentarnem letu 2008, v katerem je izrazil zaskrbljenost zaradi številnih peticij, naslovljenih na Odbor za peticije, ki so pozivale, naj se nedržavljanom Latvije s stalnim prebivališčem v tej državi dodeli pravica do udeležbe na lokalnih volitvah.</PARA><PARA>Ali se Komisija strinja z zgoraj navedenim in s predlogi Evropskega parlamenta, ki se do danes še niso uresničili? Kako se je Komisija lotila zadeve, da bi spremljala uresničevanje predlogov Parlamenta? Ali Komisija podrobno spremlja in spodbuja ureditev statusa "nedržavljanov" Latvije, od katerih so se mnogi rodili v Latviji? Ali se Komisija strinja, da bi pomanjkanje demokracije v Latviji lahko pomenilo očitno nevarnosti resne kršitve načel demokracije ter spoštovanja človekovih pravic in temeljnih svoboščin?</PARA></CONTENT></QUEST>