<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0445">H-0445/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: september II 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="2073">Richard Howitt</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0445">Zadeva: Časovna razlika pri plačilu za lokalne skupine, ki so odvisne od regionalnih skladov EU</OBJECT><CONTENT><PARA>Sklep britanske vlade o razpustitvi regionalnih agencij za razvoj Združenega kraljestva pomeni, da se bodo evropska sredstva iz Evropskega sklada za regionalni razvoj, Evropskega socialnega sklada in programov za razvoj podeželja, ki so bila v moji volilni enoti vzhodna Anglija v preteklosti posredovana prek razvojne agencije vzhodne Anglije, sedaj v Združenem kraljestvu dodeljevala na drugačen način. </PARA><PARA>Glede na to, da mora Komisija potrditi vse spremembe upravljalnega in nadzornega sistema programov EU, ali lahko navede posvetovanja, ki so se izvedla z vlado Združenega kraljestva glede tega vprašanja, in potrdi, ali se plačila EU lahko začasno ukinejo do takrat, ko bo Komisija potrdila spremembe teh sistemov? Kakšna naj bo začasna ureditev za zagotovitev, da lokalno prebivalstvo in skupine skupnosti, ki so upravičene do teh evropskih sredstev v moji in drugih regijah Združenega kraljestva, ne bodo utrpele pomanjkanja finančnih sredstev zaradi sklepa vlade Združenega kraljestva o ukinitvi regionalnih agencij za razvoj? </PARA></CONTENT></QUEST>