<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000188">O-000188/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96660">Niki Tzavela</PERSON>, <PERSON ID="96694">Rolandas Paksas</PERSON><BRK/>v imenu skupine <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000188">Zadeva: Akt za mala podjetja, kriza ter mala in srednja podjetja</OBJECT><CONTENT><PARA>Ob sedanji gospodarski in finančni krizi je treba premisliti o prihodnosti malih in srednjih podjetij v Evropi. Podatki govorijo sami zase: v Evropi bi lahko prihranili 6,3 milijarde EUR, če bi oblikovali zakonodajo, prilagojeno malim in srednjim podjetjem; samo 23 % malih in srednjih podjetij deluje prek svojih meja in samo 13 % jih deluje zunaj meje lokalnega ozemlja. </PARA><PARA>Ali lahko Komisija navede najbolj pereče težave, ki pestijo mala in srednja podjetja v Evropi? Ali lahko oceni rezultate uporabe načel iz Akta za mala podjetja od leta 2008, ko je bil uveden? Kolikšni viri so bili dejansko dodeljeni? Ali meni, da Preskus za mala in srednja podjetja – ki bi moral ovrednotiti vpliv zakonodaje Skupnosti na mala podjetja – ustrezno upošteva različno uporabo direktiv Skupnosti v 27 državah članicah? Glede na srečanja, ki so potekala to poletje v Bruslju in državah članicah, ali lahko Akt za mala podjetja še vedno obravnavamo kot učinkovit instrument, ki bo malim in srednjim podjetjem pomagal iz krize? Ali se ji zdi potrebno pospešiti izvajanje njegovih načel, kar zadeva odstranitev birokratskih ovir in financiranje internacionalizacije? Ali meni, da je mogoče predlagati konkretno alternativno možnost, ki bo učinkovitejša in resnično inovativna?</PARA></CONTENT></QUEST>