<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0029-R01">O-0029/08/rev.1</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28265">Elly de Groen-Kouwenhoven</PERSON>, <PERSON ID="28234">Angelika Beer</PERSON> in <PERSON ID="4524">Caroline Lucas</PERSON>, v imenu skupine <GRPOL GRPOLID="1107">Verts/ALE</GRPOL>, <PERSON ID="4453">Luisa Morgantini</PERSON>, v imenu skupine <GRPOL GRPOLID="1106">GUE/NGL</GRPOL>, <PERSON ID="1946">Annemie Neyts-Uyttebroeck</PERSON>, v imenu skupine <GRPOL GRPOLID="1119">ALDE</GRPOL>, <PERSON ID="28306">Ana Maria Gomes</PERSON>, v imenu skupine <GRPOL GRPOLID="1103">PSE</GRPOL>, <PERSON ID="28616">Ģirts Valdis Kristovskis</PERSON>, v imenu skupine <GRPOL GRPOLID="1108">UEN</GRPOL>, <PERSON ID="1224">Karl von Wogau</PERSON> in <PERSON ID="4433">Stefano Zappalà</PERSON>, v imenu skupine <GRPOL GRPOLID="1102">PPE-DE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0029">Zadeva: Sporazum o svetovni prepovedi orožja, ki vsebuje uran</OBJECT><CONTENT><PARA>Uporaba osiromašenega urana v boju nasprotuje osnovnim pravilom in načelom zapisanega in običajnega mednarodnega humanitarnega in okoljskega prava. Zato je novembra 2006 Evropski parlament okrepil svoje prejšnje pozive k moratoriju na orožje, ki vsebuje uran, s sprejetjem resolucije o „biološkem orožju in nehumanem konvencionalnem orožju“. Po svetu obstaja čedalje večja podpora. Belgija je marca 2007 sprejela nacionalni zakon o prepovedi izdelave, uporabe, hrambe, prodaje, nakupa, dobave in tranzita orožja, ki vsebuje uran. Evropski parlament je maja 2007 razstavil slike in pričevanja žrtev orožja, ki vsebuje uran, iz Iraka (70 % Iraka je prekritih z osiromašenim uranom v prahu). Italijanski minister za obrambo je oktobra 2007 razkril, da je med letoma 1996 in 2006 na misijah v Iraku in na Balkanu 37 italijanskih vojakov najverjetneje umrlo zaradi izpostavljenosti orožju, ki vsebuje uran. Podobni primeri so se zgodili tudi v nekaterih drugih državah, kjer je prizadetih na stotine veteranov. Zaradi čedalje večje zaskrbljenosti glede učinkov osiromašenega urana na zdravje so v Veliki Britaniji in ZDA uvedli testne postopke za vojake, ki so se vrnili. Generalna skupščina ZN je decembra 2007 z ogromno večino sprejela resolucijo, s katero je izpostavila zaskrbljenost zaradi vojaške uporabe urana. Resolucija z naslovom „Učinki uporabe orožja in streliva, ki vsebuje osiromašen uran“ poziva države članice ZN, da preučijo zdravstvene grožnje, ki jih predstavlja uporaba orožja, ki vsebuje uran. Čedalje več dokazov o kemični strupenosti in morebitni rakotvorni naravi urana podpira uporabo previdnostnega načela v skladu s pravom EU. <BRK/></PARA><PARA>Kaj je oziroma kaj bo Svet ukrenil   v odgovor na to resolucijo Parlamenta? <BRK/></PARA><PARA>Kako bo Svet vprašanje   orožja, ki vsebuje uran, vključil v sprejeto evropsko varnostno strategijo   in strategijo o orožju za množično uničevanje? <BRK/></PARA><PARA>Kako – z namenom upoštevanja   previdnostnega načela in kot presojo osiromašenega urana v vsaki misiji   – lahko Svet zagotovi, da se bodo misije EVOP, v imenu ali pod okriljem   EU ter v sodelovanju z Natom in ZDA, izognile uporabi orožja, ki vsebuje   uran? <BRK/></PARA><PARA>Kako lahko Svet zagotovi,   da osebje EVOP ne bo prišlo v stik s predmeti, kontaminiranimi z osiromašenim   uranom, ali vstopilo v prostore ali na območja, kontaminirana z osiromašenim   uranom? <BRK/></PARA><PARA>Kakšen dialog je sekretariat   Sveta vzpostavil s svojimi sogovorniki v ZDA, Euromilom, vojaki in civilisti   o tem vprašanju, recimo glede operacij na Balkanu in v Iraku?</PARA></CONTENT></QUEST>