<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000037">O-000037/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>v imenu skupine <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000037">Zadeva: Preganjanje kristjanov in zaveza Sveta po sprejetju resolucije št. <ANCHOR ID="1" FAMILY="TA" TYPE="P7-TA" YEAR="2011" NUMBER="0021">P7_TA(2011)0021</ANCHOR> ter zavrnitev osnutka besedila na Svetu za zunanje zadeve 31. januarja 2011 </OBJECT><CONTENT><PARA>Parlament je 20. januarja letos z veliko večino sprejel skupno resolucijo o položaju kristjanov v zvezi s svobodo veroizpovedi. Besedilo resolucije vsebuje predloge Svetu in Komisiji glede zunanje politike Unije: Parlament želi druge institucije Skupnosti uradno in slovesno opomniti, da mora zunanje ukrepanje Unije temeljiti na načelu zaščite človekovih pravic, in sicer v skladu z ustanovnimi pogodbami in jasnimi določbami, ki jih vsebujejo številni sporazumi o gospodarskem partnerstvu in sodelovanju s tretjimi državami. </PARA><PARA>Ker najzanesljivejše svetovne statistike kažejo, da so krščanske skupnosti najpogosteje žrtev preganjanja in različnih oblik diskriminacije, in ker v zadnjih letih zaskrbljujoče narašča število pojavov nestrpnosti do kristjanov v mnogih državah Bližnjega vzhoda, Afrike in Azije, je Parlament v točki 12 Svet za zunanje zadeve z dne 31. januarja pozval, naj razpravlja o vprašanju preganjanja kristjanov ter spoštovanja svobode veroizpovedi, da bi dosegli konkretne rezultate, zlasti glede instrumentov, ki bi jih lahko uporabili za zagotavljanje varnosti in zaščite ogroženim krščanskim skupnostim povsod po svetu. Za razliko od resolucije Parlamenta, ki je vsebovala neposredno in izrecno omembo krščanskih skupnosti, pa je bil osnutek izjave, ki ga je Svet pripravil kot odgovor na poziv Parlamenta, na sestanku Sveta za zunanje zadeve 31. januarja zavrnjen, in sicer zaradi posredovanja italijanskega, francoskega in poljskega ministra: dokument je po naših informacijah vseboval le splošne trditve o zavezanosti EU zaščiti svobode veroizpovedi pri njenem zunanjem ukrepanju, krščanskih skupnosti pa sploh ni omenjal. </PARA><PARA>Glede na nedavno zavrnitev besedila sprašujemo Svet, kdaj bo predvidoma na dnevnem redu razprava o novem besedilu, ki bo bolj usklajeno s predlogi Parlamenta? Kako konkretno namerava Svet izvajati politične instrumente za varnost in zaščito krščanskih skupnosti v državah, kjer so žrtev preganjanja in diskriminacije?</PARA></CONTENT></QUEST>