<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0150">O-0150/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96659">János Áder</PERSON>, <PERSON ID="23821">József Szájer</PERSON>, <PERSON ID="28167">Corien Wortmann-Kool</PERSON>, <PERSON ID="28252">Richard Seeber</PERSON>, <PERSON ID="28390">Pilar del Castillo Vera</PERSON>, <PERSON ID="28291">Romana Jordan Cizelj</PERSON>, <PERSON ID="23816">András Gyürk</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0150">Zadeva: Katastrofa s strupeno rdečo goščo na Madžarskem</OBJECT><CONTENT><PARA>4. oktobra 2010 se je zgodila največja okoljska katastrofa na Madžarskem, ko se je iz rezervoarja tovarne aluminija razlil velikanski val (1 milijon kubičnih metrov) strupene rdeče gošče, ki je poplavila mesta in vasi, pri čemer je izgubilo življenje vsaj osem ljudi, več sto ljudi pa je bilo poškodovanih. Strupena gošča je zastrupila tudi kmetijske površine in vode, čiščenje pa bo dolgotrajno in naporno. Poleg tega je več sto družin izgubilo svoje domove in sredstva za življenje. Natančna škoda še ni znana, vendar lahko po predhodnih izračunih krepko preseže 100 milijonov EUR.</PARA><PARA>Ker madžarski primer in druge evropske industrijske nesreče v zadnjih desetih letih kažejo, da se lahko takšne katastrofe zgodijo kadarkoli in kjerkoli, solidarnostni sklad EU pa zadevni državi članici ne daje nobene priložnosti, da bi EU pozvala k finančni pomoči v primeru takšne katastrofe, ali lahko Komisija odgovori na naslednja vprašanja:</PARA><PARA>- Ali obstaja način, kako omogočiti finančno pomoč v primeru takšne katastrofe z obstoječimi finančnimi instrumenti EU?</PARA><PARA>- Ali Komisija meni, da je mogoče uporabiti kakšen primernejši finančni mehanizem za boljše omejevanje škode po nesreči, npr. v obliki zavarovalnih obveznosti ali jamstev?</PARA><PARA>- Kakšni so načrti Komisije za izboljšanje in okrepitev obstoječe zakonodaje EU, zlasti zadevajoč varnostna pravila in nadzorne določbe, ki veljajo za potencialno nevarne industrijske dejavnosti, tako da se v EU takšna katastrofa ne bo več zgodila?</PARA><PARA>- Ali bo Komisija po vsej EU opravila pregled izvajanja zakonodaje EU, zlasti glede okoljskih ureditev v državah članicah?</PARA><PARA>- Ali bo Komisija opravila presojo vplivov, kar zadeva opredelitev rdeče gošče kot nevarne snovi v ustreznih uredbah EU?</PARA></CONTENT></QUEST>