<QUEST><TI><TI-INTRO>USTNO VPRAŠANJE <QREF QID="H-2009-0473">H-0473/09</QREF></TI-INTRO><TI-SESSION>v času vprašanj, na delnem zasedanju decembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0473">Zadeva: Odpor proti protikomunistični kampanji poljskih oblasti</OBJECT><CONTENT><PARA>Prepoved komunističnih simbolov je postala del poljske zakonodaje, saj bodo ti simboli s spremembo kazenskega zakonika, ki jo je podpisal predsednik Lech Kaczyński, odslej uradno nezakoniti. Gre za nadaljevanje protikomunistične kampanje, ki komunizem enači s fašizmom, poskusov potvarjanja zgodovine in prepovedi vsega, kar spominja na gradnjo socializma in dosežke ljudstva. To je provokacija, katere cilj je preganjanje vsakogar, ki se upre in bori za boljšo prihodnost. Za kršitelje tega zakona je predvidena denarna kazen ali kazen do največ dveh let zapora.  Podobne ukrepe so po Evropi sprejemali nacisti med drugo svetovno vojno in fašistični diktatorji v Grčiji, Španiji in na Portugalskem. Ti reakcionarni ukrepi kršijo temeljne demokratične in ljudske svoboščine ter so žalitev za žrtve in prizadevanja milijonov komunistov in delavcev, ki so padli v boju proti fašizmu in nacizmu.</PARA><PARA>Ali se bo Svet izjasnil ali obsoja to reakcionarno odločitev poljske vlade in pregon komunistov in delavcev nasploh?</PARA></CONTENT></QUEST>