<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0042">O-0042/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="28979">Giusto Catania</PERSON>, v imenu skupine <GRPOL GRPOLID="1106">GUE/NGL</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0042">Zadeva: Vloga agencije Frontex in spoštovanje človekovih pravic</OBJECT><CONTENT><PARA>Nenehno poostrovanje mejnih kontrol ima velik vpliv pri preprečevanju, da bi begunci prosili za azil v Evropi. Ker zakonitih migracijskih poti iz tretjih držav v EU skorajda ni, so migranti prisiljeni uporabiti nezakonite načine potovanja. Vsako leto je EU priča človeškim tragedijam in smrti migrantov, pa tudi vedno številnejšim žrtvam trgovine z ljudmi, zlasti beguncev, ki priplujejo s severnih obal Afrike in jih veliko umre med potjo. To dokazuje, da Evropska agencija za upravljanje in operativno sodelovanje na zunanjih mejah držav članic (Frontex) od svoje ustanovitve leta 2005 ne spoštuje pravic migrantov do azila in do življenja.</PARA><PARA>Da bi države članice preprečile nezakonito priseljevanje, izvajajo čedalje več ukrepov mejnih kontrol, kjer ni ustreznih mehanizmov za odkrivanje potencialnih prosilcev za azil in za to, da bi jim dovolili vstop na ozemlje, kasneje pa omogočili dostop do azilnega postopka. Posledica tega je kršitev načela nevračanja, kot je zapisano v konvenciji o beguncih iz leta 1951, na evropskih mejah. Glede natančnega obsega usklajevalne vloge agencije Frontex in njenega načina izvajanja operacij ni dovolj jasnosti in preglednosti. Pojasnilo je bistveno, če želimo osvetliti razdelitev odgovornosti in obveznosti do beguncev med agencijo na eni in državami članicami na drugi strani, zlasti v zvezi z varovanjem načela o nevračanju.</PARA><PARA>Ali lahko Svet pojasni razdelitev odgovornosti in obveznosti do beguncev med agencijo Frontex in državami članicami, zlasti v zvezi z varovanjem načela nevračanja?</PARA></CONTENT></QUEST>