<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2005-0069">O-0069/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0069">Zadeva: Možne združitve borz v Evropski uniji in prihodnja arhitektura finančnih trgov v EU</OBJECT><CONTENT><PARA>Ali je Evropska komisija seznanjena z najnovejšim dogajanjem na finančnih trgih, ki poteka v smeri možne združitve dveh ali več najpomembnejših borz v Evropski uniji?</PARA><PARA>Ali se Evropski komisiji zdi primerno, upoštevajoč vrednostni obseg prometa in vpliv na trgovanje na celotnem evropskem trgu, da pravila EU o konkurenci ne zajemajo te združitve ter da bi tako lahko samo neposredno vključene nacionalne oblasti ugotavljale koncentracijo in/ali dominanten položaj na domačih trgih in na evropskem trgu, z Evropsko komisijo pa bi se posvetovale samo na lastno pobudo? Zdi se namreč, da na ta način trenutno deluje Urad za pošteno trgovanje in Urad za konkurenco v Veliki Britaniji.</PARA><PARA>Na podlagi dokazov o konkurenci med tremi velikimi evropskimi borzami, Euronext, London Stock Exchange plc in Deutsche Börse AG, obstaja utemeljena skrb, da bi lahko morebitna konsolidacija privedla do motenj v delovanju borznega trga ter do pretiranega cenovnega pritiska na borzne posrednike in stranke pri trgovanju z vrednostnimi papirji.  Kar se tiče storitev v okviru borznega trgovanja, bi lahko združitev dveh izmed borz preprečila nastanek cenovnega pritiska na cene, ki bi se sicer oblikovale na osnovi potencialne konkurence. Kakšno je stališče Komisije v zvezi z možnimi posledicami višjih provizij, ki lahko privedejo do upada transakcij in posledično negativno vplivajo na likvidnost? Kakšen vpliv bi imele takšne posledice na bodočo arhitekturo trga finančnih storitev v EU?</PARA><PARA>Kakšno je stališče Komisije glede posledic preoblikovanja NYSE v javno delniško družbo kot tudi glede možnih prihodnjih združitev in prevzemov na evropskem borznem trgu?</PARA></CONTENT></QUEST>