<QUEST><TI><TI-INTRO>USTNO VPRAŠANJE <QREF QID="H-2009-0443">H-0443/09</QREF></TI-INTRO><TI-SESSION>v času vprašanj, na delnem zasedanju decembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="28131">Anna Hedh</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0443">Zadeva: Oglaševanje alkohola</OBJECT><CONTENT><PARA>Letošnjo pomlad je skupina Science group po naročilu foruma Alcohol and Health Forum predstavila poročilo o vplivu oglaševanja na količino in navade uživanja alkoholnih pijač, zlasti pri mladih (<I>The impact of marketing communication on the volume and patterns of consumption of alcoholic beverages, especially by young people</I>).</PARA><PARA>Po navedbah poročila dvanajst od trinajstih preverjenih študij kaže, da oglaševanje alkohola vpliva na starost, ko mladi začnejo uživati alkohol, ter na količino pitja pri mladih, ki že uživajo alkohol. Študije kažejo tudi, da obstaja neposredna povezava med številom reklam, ki so jim mladi izpostavljeni, in stopnjo povečanja uživanja alkohola. Poleg tega je iz nekega drugega poročila, ki ga je pripravila Komisija, razvidno, da samoregulacija pri oglaševanju alkohola, za katerega se zavzema industrija alkoholnih pijač, ne kaže dobrih rezultatov. Stroga zakonska ureditev je učinkovitejša.</PARA><PARA>Obstoječi predpisi, po katerih oglaševanje alkohola ne sme ciljati neposredno na mlade, so praktično brez učinka. Popolna prepoved oglaševanja alkohola je najboljši način za zmanjšanje pitja med mladimi, kar potrjuje študija, objavljena v znanstveni reviji The Lancet.</PARA><PARA>Ali Komisija glede na navedeno meni, da bi lahko prepovedali oglaševanje alkohola iz zdravstvenih razlogov po vzoru prepovedi oglaševanja tobaka?</PARA></CONTENT></QUEST>