<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2006-0030">O-0030/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="4747">Paolo Costa</PERSON>, v imenu <COMMITTEE COMMID="818">Odbora za promet in turizem</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0030">Zadeva: Financiranje vseevropskega prometnega omrežja (TEN-T)</OBJECT><CONTENT><PARA>Dovršitev vseevropskega prometnega omrežja je za uresničitev lizbonskih ciljev bistvenega pomena. Da bi okrepila svojo konkurenčnost, potrebuje Evropa namesto skupka nepovezanih projektov skladno omrežje. Če obljubljeno prometno omrežje ne bo zgrajeno, bodo evropske institucije v očeh evropskih regij in državljanov izgubile verodostojnost.</PARA><PARA>Svet je v Finančni perspektivi za obdobje 2007-2013 predlagal znesek zgolj 6 milijard evrov, kar je manj kot tretjina zneska, ki ga je predlagal Parlament. Zelo očitno je, da predlagani znesek ne zadostuje niti za čezmejne odseke prednostnih projektov. Za te odseke in z njimi povezano infrastrukturo je potrebnih vsaj 8,175 milijard evrov. Poleg tega so kratkoročno potrebne še štiri milijarde evrov za druge bistvene vidike prednostnih projektov med njihovo izvedbo.</PARA><PARA>Kaj namerava storiti Svet, da bi v naslednjih sedmih letih v proračunu za vseevropsko prometno omrežje zagotovil dovolj sredstev za sofinanciranje vsaj ključnih prednostnih projektov in podporo vsaj najbolj bistvenim vidikom prednostnih projektov?</PARA><PARA>Kaj namerava storiti Svet, da bi bili novi finančni instrumenti, ki jih je sam vzpostavil, na voljo pred koncem leta 2006 in bi v obdobju 2007-2013 stopili v veljavo?</PARA><PARA>Kako bo Svet zagotovil znesek vsaj ene milijarde evrov za evropski jamstveni instrument za posojila?</PARA></CONTENT></QUEST>