<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0125">O-0125/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="4519">Claude Moraes</PERSON> in <PERSON ID="96952">Sylvie Guillaume</PERSON>, v imenu skupine <GRPOL GRPOLID="2949">S&amp;D</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0125">Zadeva: Skupni leti za vračanje nezakonitih priseljencev</OBJECT><CONTENT><PARA>V zadnjih tednih je več držav članic začelo s prisilnim in množičnim vračanjem Afganistancev v Afganistan, kjer pa je za nekatera območja dokazano, da je varnost oseb ogrožena. Ali je mogoče Afganistan obravnavati kot varno tretjo državo, glede na to, da so Afganistanci največja skupnost beguncev na svetu (več kot 2,7 milijona ljudi in 500 000 razseljenih oseb), in glede na splošno neurejenost razmer v državi?</PARA><PARA>Ali Komisija lahko zajamči, da se pred vsakim vračanjem natančno preveri, ali je oseba vložila vlogo za mednarodno zaščito, da je bil v tem primeru v celoti upoštevan vsak korak za preverjanje postopka in da njihova varnost ni ogrožena v državi vrnitve? Ali Komisija lahko naknadno preveri, da je bilo temu tako?</PARA><PARA>Ali Komisija meni, da bi afganistanski državljani lahko pridobili subsidiarno zaščito v skladu s členom 15c direktive 2004/83/ES<FNREF FNIDREF="FN1"/> z dne 29. aprila 2004 o izpolnjevanju pogojev (resna in individualna grožnja za življenje ali osebnost civilista zaradi samovoljnega nasilja v situacijah mednarodnega ali notranjega oboroženega spopada)?</PARA><PARA>Ali je dovolj utemeljitev, da je legitimno vrniti osebo, ki na ozemlju EU biva nezakonito, le zato, ker ta ni vložila vloge za mednarodno zaščito, kljub popolnemu zavedanju, da se zaradi uredbe Dublin II številni iskalci azila bojijo vložiti vlogo za azil v državi članici pri vstopu na ozemlje EU, zlasti v Grčiji ali na Malti, glede na to, da so njihove možnosti za pridobitev azila minimalne?</PARA><PARA>Ali naj države članice potrdijo sklep Sveta z dne 29. in 30. oktobra za preučitev možnosti, da bi agencija Frontex redno zakupila lete za skupno vračanje? Ali nameravajo države članice hkrati doseči dogovor o evropskem seznamu varnih tretjih držav in sprejeti nujne ukrepe, da na najvišji ravni uskladijo merila za preverjanje, dodeljevanje in uveljavljanje statusa beguncev?</PARA><PARA>Nazadnje, zakaj bi obravnavali financiranje preko agencije Frontex, če je bilo skladu za vračanje beguncev 2008–2013 dodeljeno 676 milijonov EUR in je namenjen zlasti podpori skupnim ukrepom za vračanje, ki jih organizira več držav članic?</PARA><FN FNID="FN1">  UL L 304, 30.9.2004, str. 12.</FN></CONTENT></QUEST>