<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000005">H-000005/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: januar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000005">Zadeva: Nečloveško ravnanje z migranti v Grčiji</OBJECT><CONTENT><PARA>31. decembra 2010 je minister za zaščito državljanov izjavil, da vlada stranke PASOK ob sodelovanju Frontexa načrtuje gradnjo 12,5 km dolge pregrade vzdolž meje v prefekturi Evros, ki naj bi odvračala nezakonite priseljence, pa tudi, da bodo iz Grčije s prostovoljno vrnitvijo ali s prisilo izgnani vsi migranti, razen tistih, ki lahko zahtevajo mednarodno zaščito ali pravico do azila, skratka vsi migranti brez izjeme. Zdajšnja vlada stranke PASOK in prejšnja vlada stranke Nova demokracija sta Grčijo spremenili v pekel za ekonomske migrante in begunce. V sporočilu z dne 13. decembra 2010 je visoki komisariat Združenih narodov za begunce v Atenah izrazil globoko skrb zaradi humanitarnih razmer vseh oseb, ki so vstopile na grško ozemlje in so pridržane v izjemno težkih razmerah, vključno z otroki brez spremstva ter drugimi ranljivimi osebami, pa tudi zaradi le pičlih možnosti, ki jih imajo te osebe, da bi bile njihove prošnje za status begunca ugodno rešene.</PARA><PARA>Ali Komisija podpira politiko vlade stranke PASOK, ki namerava "zgraditi pregrado" vzdolž državnih meja in podpira "nično toleranco" ter prostovoljni ali prisilni izgon vseh migrantov in beguncev?</PARA></CONTENT></QUEST>