<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000065">O-000065/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96955">Catherine Bearder</PERSON>, <PERSON ID="28127">Lena Ek</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="23705">Miroslav Ouzký</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28252">Richard Seeber</PERSON>, <PERSON ID="1929">Christa Klaß</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28233">Rebecca Harms</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000065">Zadeva: Izvrševanje pravil o ladijskem prevozu strupenih odpadkov v države v razvoju</OBJECT><CONTENT><PARA>EU vsako leto proizvede okrog sedemdeset milijonov ton nevarnih odpadkov. Zaradi izogibanja strogim standardom EU za ravnanje z odpadki in izkoriščanja nižjih stroškov ravnanja z odpadki, se nevarni in elektronski odpadki včasih izvozijo v odstranjevanje v države v razvoju. Čeprav je to z uredbo o pošiljkah odpadkov ((ES) št. 1013/2006) prepovedano, podatki, ki so jih države članice posredovale Komisiji, kažejo, da število teh nezakonitih pošiljk narašča. Pregledi in nadzor se med državami članicami zelo razlikujejo in obstaja sum, da se odpadki nezakonito izvažajo prek pristanišč EU z najmanj učinkovitim nadzorom. Poleg tega je poročanje držav članic o posameznih incidentih z nezakonitimi pošiljkami odpadkov nedosledno in pomanjkljivo. Tako npr. v EU ostaja neizkazanih skoraj 70 % elektronskih odpadkov in le 33 % odpadne električne in elektronske opreme je prijavljene za obdelavo v skladu z zakonodajo EU. Komisija ocenjuje, da 19 % pošiljk odpadkov krši uredbo o pošiljkah odpadkov. V dveh nedavnih študijah za Komisijo je bilo ugotovljeno, da bi bilo treba za reševanje problema uvesti novo zakonodajo.</PARA><PARA>Ali se Komisija strinja, da pravna nejasnost uredbe o pošiljkah odpadkov in odsotnost skupnih zahtev EU glede izvajanja pregledov pošiljk odpadkov ogrožata prizadevanja za izvrševanje uredbe?</PARA><PARA>Katero pravno sredstvo namerava Komisija uporabiti za odpravo pomanjkljivosti uredbe o pošiljkah odpadkov?</PARA><PARA>Ali se Komisija strinja, da je potrebna revizija uredbe o pošiljkah odpadkov, s katero bi ta postala bolj učinkovita, zlasti glede zahtev v zvezi s pregledi iz člena 50 te uredbe?</PARA><PARA>Ali Komisija meni, da bi sprejetje posebnih skupnih smernic EU o okoljskih pregledih pošiljk odpadkov – poleg nove zakonodaje – izvršilnim organom lahko zagotovila trdno ozadje za ustrezno izvajanje in izvrševanje uredbe o pošiljkah odpadkov?</PARA><PARA>Ali se Komisija strinja, da bi smernice omogočile zbiranje, analizo in izmenjavo primerljivih podatkov, ki bi lahko bili v veliko pomoč v boju proti transnacionalnemu okoljskemu kriminalu, povezanem z nezakonitimi pošiljkami odpadkov?</PARA></CONTENT></QUEST>