<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0060">O-0060/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="2097">Giles Chichester</PERSON> in <PERSON ID="4289">Angelika Niebler</PERSON>, v imenu skupine <GRPOL GRPOLID="1102">PPE-DE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0060">Zadeva: ENISA</OBJECT><CONTENT><PARA>Evropska komisija je novembra 2007 predstavila predlog za ustanovitev novega evropskega organa za telekomunikacije, znanega kot Organ za trg evropskih elektronskih komunikacij (EECMA)<FNREF FNIDREF="FN1"/>, ki bi moral med drugim prevzeti sedanje pristojnosti Evropske agencije za varnost omrežij in informacij (ENISA) od leta 2011 dalje.</PARA><PARA>Hkrati je Evropska komisija decembra 2007 predstavila predlog za uredbo Evropskega parlamenta in Sveta o spremembi Uredbe (ES) št. 460/2004<FNREF FNIDREF="FN2"/> o ustanovitvi Evropske agencije za varnost omrežij in informacij<FNREF FNIDREF="FN3"/> glede njenega trajanja, katerega namen je bil podaljšati njen mandat za dve leti – do marca 2011, da se zagotovi kontinuiteta do začetka veljavnosti organa EECMA.</PARA><PARA>Evropska komisija bi morala pojasniti naslednja vprašanja: <BRK/></PARA><PARA>Ali bi bil predlog Evropske   komisije za podaljšanje mandata agencije ENISA do leta 2011 še vedno   utemeljen, če bi bil predlog o organu EECMA zavrnjen? <BRK/></PARA><PARA>Ali lahko agencija ENISA   nadaljuje prevzemanje svoje odgovornosti v sedanji obliki brez podpore   organa EECMA in ob kritikah iz poročila o oceni iz januarja 2007 o strukturi,   lokaciji in sredstvih agencije ENISA? <BRK/></PARA><PARA>Ali je Evropska komisija   resno preučila možnost takojšnje nadomestitve agencije ENISA z drugimi,   primernejšimi mehanizmi, kot je stalni forum zainteresiranih strani   ali mreža varnostnih organizacij? Ali je Evropska komisija prepričana,   da je treba vprašanja v zvezi z varnostjo omrežij in informacij nujno   obravnavati s pomočjo evropske agencije, če uprava agencije ENISA tega   ne more utemeljiti? <BRK/></PARA><PARA>Ali namerava Evropska   komisija predstaviti nov predlog za povečanje obsega pristojnosti agencije   ENISA v skladu z novimi predpisi iz lizbonske pogodbe za politike, kot   so varnost omrežij in informacij, javna varnost, obramba in kazensko   pravo? Ali pa Evropska komisija v celoti soglaša s sklepi uprave agencije   ENISA, da se obseg te agencije v materialnem smislu ne bi smel spremeniti?</PARA><FN FNID="FN1">  KOM(2007)0699 – 2007/0249(COD) – 13.11.2007.</FN><FN FNID="FN2">  UL L 77 z dne 13.3.2004, str. 1.</FN><FN FNID="FN3">  KOM(2007)0861 – 2007/0291(COD) – 20.12.2007.</FN></CONTENT></QUEST>