<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000259">H-000259/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: julij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000259">Zadeva: Zdravstveni delavci in pacienti v primežu grške politike</OBJECT><CONTENT><PARA>V zadnjem času se krepi mobilizacija delavcev v javnih bolnišnicah in drugih zdravstvenih zavodih v Grčiji, politika naveze EU–PASOK–ND pa tem delavcem in pacientom vsakodnevno nalaga nova bremena. V bolnišnicah v Arti, Lefkadi, Ioannini in Larissi, v bolnišnici Svete Olge v Atenah ter v drugih javnih zdravstvenih zavodih so delavci s stavko zahtevali takojšnje izplačilo nočnega dela in nadur, ki so jih opravili od leta 2009. Hkrati so blokirali blagajne bolnišnic ter tako dejansko preprečili zaračunavanje davka v višini 5 evrov, ki je bil uveden z memorandumom. Z združevanjem bolnišnic in drugih zdravstvenih ustanov ali njihovim zapiranjem – kot je primer bolnišnice v Ierapetri – vlada te ustanove spodbuja, naj delujejo kot „neodvisni gospodarski subjekti“, ki bodo zagotovili prihodke in dobiček, predvsem s povečanjem vplačil v sistem zdravstvenega zavarovanja.</PARA><PARA>Kakšno je stališče Komisije glede te politike, zaradi katere zdravstveni delavci ostajajo brez plač in ki pacientom preprečuje enakopraven dostop do zdravstvenega varstva, če zanj ne morejo plačati?</PARA></CONTENT></QUEST>