<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0109-R01">O-0109/09/rev.1</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="22418">Esther Herranz García</PERSON> in <PERSON ID="28115">Mairead McGuinness</PERSON>, v imenu skupine <GRPOL GRPOLID="2948">PPE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0109">Zadeva: Uvoz mesa iz tretjih držav</OBJECT><CONTENT><PARA>Urad za prehrano in veterinarstvo je med 20. januarjem in 2. februarjem 2009 v Braziliji opravil inšpekcijski pregled, da bi preveril skladnost brazilskega izvoza s standardi Skupnosti; kot navaja poročilo tega nadzornega organa Skupnosti, se je pri tem izkazalo, da nekateri certifikacijski organi ne izpolnjujejo zahtevanih standardov. </PARA><PARA>Ali lahko Evropska komisija glede na nepravilnosti, ki jih je ugotovil Urad za prehrano in veterinarstvo, zagotovi, da 1500 brazilskih obratov z dovoljenjem za izvoz v Evropsko unijo izpolnjuje zahteve Skupnosti?</PARA><PARA>Poročilo, ki ga je objavil Urad za prehrano in veterinarstvo, razkriva tudi resne pomanjkljivosti v sistemu sledljivosti, ki ga uporabljajo brazilski obrati, zlasti pri identifikaciji živali in bazah podatkov.</PARA><PARA>Kako se lahko glede na ugotovitve nadzora evropskemu potrošniku zagotovi, da bi vse brazilsko meso ustrezalo zahtevam Evropske unije na področju varnosti hrane?</PARA><PARA>Urad za prehrano in veterinarstvo je tudi ugotovil, da je veliko pošiljk v tranzitu v Evropski uniji brez uradnih potrdil. Poleg tega meso v teh pošiljkah ni bilo ustrezno zorjeno, petdeset odstotkov teh živali pa je izviralo z območja, ki ga Evropska unija ni odobrila.</PARA><PARA>Ali se na mejnih kontrolnih točkah izvaja dejanski nadzor proizvodov iz tretjih držav ali gre le za pregled dokumentov?</PARA></CONTENT></QUEST>