<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0106">O-0106/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="24087">Marcin Libicki</PERSON>, v imenu <COMMITTEE COMMID="827">Odbora za peticije</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0106">Zadeva: Vključitev ukrepa za vrnitev območja Varosha njegovim zakonitim prebivalcem med celovite ukrepe za odpravo osamitve skupnosti ciprskih Turkov</OBJECT><CONTENT><PARA>Odločitev o vložitvi vprašanja za ustni odgovor v zvezi z vključitvijo ukrepa o vrnitvi zaprtega območja Famagusta (Varosha) njegovim zakonitim prebivalcem med celovite ukrepe za odpravo osamitve skupnosti ciprskih Turkov, ki jih je Komisija sama predlagala, je bila sprejeta po obravnavi peticije 733/2004 v Odboru za peticije.</PARA><PARA>V obrazložitvenem memorandumu k predlogu uredbe Sveta o vzpostavitvi instrumenta finančne podpore za spodbujanje gospodarskega razvoja skupnosti ciprskih Turkov, enem od štirih dokumentov, ki vsebujejo celovite ukrepe za odpravo osamitve skupnosti ciprskih Turkov, je zapisano, da je &quot;cilj sedanjega paketa omogočiti ponovno združitev Cipra s spodbujanjem gospodarskega in socialnega razvoja, pri čemer je posebej poudarjena gospodarska povezava otoka na podlagi uskladitve s pravnim redom Skupnosti in z izboljšanjem stikov med obema skupnostma ter z Evropsko unijo.&quot;</PARA><PARA>Svet za splošne zadeve je v sklepu z dne 27. februarja 2006 sklenil Komisijo pozvati, naj nadaljuje s prizadevanji za neposredna pogajanja v prid skupnosti ciprskih Turkov na podlagi pogajanj iz obdobja luksemburškega predsedstva, ko so potekale razprave o zaprtem območju Famagusta (Varosha) in pristanišču ter o urejanju proste trgovine.<U> </U></PARA><PARA>Zaprto območje Famagusta (Varosha) trenutno ni uporabno; izseljenim prebivalcem in njihovim potomcem povzroča le bolečino, ovira celovito gospodarsko oživitev mesta in ne prispeva k vzpostavitvi zaupanja med ciprskima skupnostma.</PARA><PARA>Kako namerava Komisija ukrepati glede na omenjeno odločitev, da bo zaprto območje Famagusta vrnjeno zakonitim prebivalcem?</PARA></CONTENT></QUEST>