<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000025">O-000025/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>v imenu <COMMITTEE COMMID="2869">Odbora za regionalni razvoj</COMMITTEE></TI-AUTHOR></TI><OBJECT OBJID="OBJ000025">Zadeva: Reprogramiranje strukturnih skladov za uspešnejši boj z brezposelnostjo ter za pomoč malim in srednjem velikim podjetjem</OBJECT><CONTENT><PARA>Na neformalnem Evropskem svetu 30. januarja 2012 je predsednik Barroso predlagal, da bi države članice denar, ki ga je treba še dodeliti v sklopu strukturnih skladov EU, namenile za pomoč malim in srednje velikim podjetjem ter za boj proti brezposelnosti. Ocenil je, da skupna razpoložljiva sredstva znašajo 82 milijard EUR. Države članice je pozval, naj skupaj s Komisijo preučijo prednosti reprogramiranja skladov.</PARA><PARA>Glede na to, da so bila strukturna sredstva za obdobje 2007–2013 že razdeljena državam članicam in da so jih te že namenile za operativne programe in prednostne naloge, Odbor za regionalni razvoj Komisijo poziva, naj odgovori na naslednja vprašanja:</PARA><PARA>- Ali lahko Komisija Parlamentu posreduje natančne podatke o tem, kako je bil določen oziroma izračunan znesek 82 milijard EUR, ki naj bi ga bilo treba še razporediti? Ali lahko posreduje tudi podrobne podatke o razčlenitvi tega zneska po posameznih strukturnih skladih? Ali lahko predloži podatke o dosedanji stopnji črpanja iz strukturnih skladov?</PARA><PARA>- Ali lahko Komisija posreduje informacije o konkretnih ukrepih, ki jih predvideva za reprogramiranje strukturnih sredstev, ki še niso bila dodeljena na zakonsko obvezujoč način, v letih 2012 in 2013, in o tem, kako namerava obravnavati države članice, ki teh sredstev ne bodo pripravljene reprogramirati?</PARA><PARA>- Ali lahko Komisija Parlamentu posreduje oceno učinka nedavne spremembe splošne uredbe, ki uvaja povečano stopnjo sofinanciranja?</PARA><PARA>- Komisija je nedavno predlagala spremembo splošne uredbe glede instrumentov za delitev tveganja. Ali lahko pojasni morebitne posledice te spremembe za črpanje iz strukturnih skladov?</PARA></CONTENT></QUEST>