<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2004-0039">O-0039/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4466">Ilda Figueiredo</PERSON>, <PERSON ID="1018">Francis Wurtz</PERSON>, <PERSON ID="28134">Eva-Britt Svensson</PERSON>, <PERSON ID="28406">Miguel Portas</PERSON> in <PERSON ID="234">Sérgio Ribeiro</PERSON>, v imenu skupine <GRPOL GRPOLID="1106">GUE/NGL</GRPOL></TI-AUTHOR><TI-DEST>za Komisijo</TI-DEST></TI><OBJECT OBJID="OBJ0039">Zadeva: Prepoved vstopa na Portugalsko ladji organizacije &quot;Women on Waves&quot;</OBJECT><CONTENT><PARA>Konec avgusta 2004, ko se na Portugalskem še vedno sodno preganja ženske, ki morajo narediti splav, je portugalska vlada nizozemski ladji v lasti organizacije &quot;Women on Waves&quot; prepovedala vstop v portugalske vode oziroma pristanek v portugalskih pristaniščih in s tem jasno kršila pravico do obveščanja in izražanja. S tem dejanjem je ogrozila izvedbo načrtovanih razprav in informativnih dogodkov s portugalskimi in evropskimi parlamentarci ter organizacijami na temo pravic na področju spolnosti in razmnoževanja.</PARA><PARA>V veljavni portugalski zakonodaji ni nobenih omejitev glede pravice organizacij do promocije dejanj, za katera verjamejo, da so v korist žensk, in imajo za cilj spreminjanje veljavne represivne zakonodaje na Portugalskem.</PARA><PARA>Dejstvo, da RU-486 (&quot;jutranja tabletka&quot;) ni v prodaji na Portugalskem (kar je jasen primer zaostalosti na področju javnega zdravja), portugalskim ženskam ne sme omejevati možnosti, da so obveščene o tem, da tabletko odobrava Evropska agencija za zdravila oziroma da je to varna metoda brez operacije, ki jo imajo ženske na voljo do sedmega tedna nosečnosti v večini držav članic EU, vključno s Španijo, Francijo in Veliko Britanijo.</PARA><PARA>Poleg tega je Parlament v resoluciji z dne 3. julija 2002<FNREF/> pozval države članice, naj opustijo represivne načine delovanja in naj spodbujajo kampanje za informiranje o pravicah na področju spolnosti in razmnoževanja.</PARA><PARA>Lahko Komisija predstavi svoje mnenje o tem položaju? Bo opomnila portugalsko vlado, naj spremeni svoj odnos, ki je v nasprotju s pravico do izražanja in obveščanja, in odpravi svojo prepoved vstopa na Portugalsko nizozemski ladji v lasti organizacije &quot;Women on Waves&quot;?</PARA><FN FNID="FN17">  UL C 271 E, 12.11.2003, str. 369.</FN></CONTENT></QUEST>