<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0030">O-0030/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="28267">Josep Borrell Fontelles</PERSON>, v imenu <COMMITTEE COMMID="809">Odbora za razvoj</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0030">Zadeva: Posebno poročilo Računskega sodišča št. 10/2008 o razvojni pomoči ES za zdravstvene storitve v podsaharski Afriki</OBJECT><CONTENT><PARA>Računsko sodišče v svojem posebnem poročilu št. 10/2008 o razvojni pomoči ES za zdravstvene storitve v podsaharski Afriki ugotavlja, da je skupno financiranje, ki ga Komisija namenja zdravstvenemu sektorju, manjše od političnih obvez in primerljivih vrednosti, kljub temu, da se je Komisija obvezala k razvojnim ciljem tisočletja, in kljub zdravstveni krizi v podsaharski Afriki. Neposredno financiranje zdravstvenega sektorja se je zmanjšalo (s 5,1 % iz sedmega evropskega razvojnega sklada na 3,5 % iz desetega evropskega razvojnega sklada), pomoč iz splošne proračunske podpore pa je narasla, kar pa po mnenju sodišča najbrž ne vodi k usmerjanju enake količine sredstev v zdravstvo. </PARA><PARA>Sodišče tudi opozarja, da se splošna proračunska podpora ne uporablja učinkovito za izboljšanje zdravstvenega sistema. </PARA><PARA>Kako namerava Komisija povečati prizadevanja za podporo zdravstvenemu sistemu v podsaharski Afriki?</PARA><PARA>Ali namerava sredstva za zdravstveni sektor revidirati v vmesnem pregledu desetega evropskega razvojnega sklada?</PARA><PARA>Ali bo Komisija revidirala sedanjo razdelitev sredstev med sektorsko in splošno proračunsko podporo? Bo oblikovala jasnejše smernice o tem, kdaj bi bilo treba uporabiti vsak instrument in kako jih je najbolje kombinirati? </PARA><PARA>Kako bo Evropska komisija na sedežu in v delegacijah povečala kadrovske zmogljivosti in vire za boljšo zdravstveno strategijo v teh državah in učinkovito porabo sredstev, nakazanih v okviru Svetovnega sklada za boj proti aidsu, tuberkulozi in malariji? </PARA><PARA>Ali namerava Komisija vzpostaviti sistem za spremljanje in ocenjevanje, ki bo dejansko pokazal na njen prispevek k izvajanju razvojnih ciljev tisočletja na področju zdravstva na ravni držav? </PARA></CONTENT></QUEST>