<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0004">O-0004/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1941">Roberta Angelilli</PERSON>, v imenu skupine <GRPOL GRPOLID="1108">UEN</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0004">Zadeva: Evropska strategija za Rome</OBJECT><CONTENT><PARA>Direktiva Sveta 2000/43/ES<FNREF FNIDREF="FN1"/> o izvajanju načela enakega obravnavanja oseb ne glede na raso ali narodnost določa minimalne zahteve za zaščito vseh oseb pred diskriminacijo v vseh državah članicah. Države članice določijo pravila o sankcijah za kršitve nacionalnih določb, sprejetih v skladu s to direktivo, in o tem obvestijo Komisijo.</PARA><PARA>Ali je Komisija pripravljena preveriti, ali so bili sprejeti nacionalni ukrepi za izvajanje direktive, kar zadeva pogoje za dostop do zaposlitve, poklicnega usposabljanja, socialnega varstva in predvsem izobraževanja?</PARA><PARA>Ali je Komisija v primeru neizpolnjevanja določb direktive pripravljena ukrepati?</PARA><PARA>Ali se Komisija zaveda, da romski otroci pogosto ne dobijo cepiva ali zdravstvene nege, ki jo potrebujejo, ter da je zanje značilna visoka stopnja odsotnosti od pouka (najmanj 50 % jih ne obiskuje šole)? Ali se Komisija poleg tega zaveda, da se številne romske otroke izkorišča za beračenje in da vsako leto veliko takih otrok umre v nesrečah na domu, zlasti požarih, ki nastanejo zaradi slabih varnostnih standardov v taborih?</PARA><PARA>Ali Komisija meni, da je izobrazba bistveno sredstvo za boj proti socialni izključenosti, izkoriščanju in kriminalu?</PARA><PARA>Ali je pripravljena začeti celovit akcijski načrt za Rome v letu 2008, v katerega bi vključila posebne ukrepe za romske otroke, namenjene odpravi revščine, socialni vključenosti ter izobraževanju?</PARA><FN FNID="FN1">  UL L 180 z dne 19.7.2000, str. 22.</FN></CONTENT></QUEST>