<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0061">O-0061/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1911">Martin Schulz</PERSON> in <PERSON ID="4313">Martine Roure</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0061">Zadeva: Politika priseljevanja v Evropski uniji</OBJECT><CONTENT><PARA>Po ocenah mednarodne organizacije za migracije je število ilegalnih priseljencev 3 milijone (določene nevladne organizacije ocenjujejo, da jih je 5 milijonov ali več), kar potrjuje, da je ilegalno priseljevanje v Evropo večplasten in celovit pojav, ki na gospodarskem in socialnem področju zadeva celotno Evropsko unijo. Zato se morajo Evropske institucije tega pojava lotiti strateško, upoštevajoč sodelovanje za razvoj z državami izvora in tržno politiko, ukrepe za nadzor mej, politiko pogajanj o sporazumih o vračanju, metodično upravljanje migracijskih tokov in družbene ukrepe za sprejem, integracijo legalnih in izgona ilegalnih priseljencev, z najstrožjim spoštovanjem človekovih pravic.</PARA><PARA>S tega stališča se vprašanje skupine PSE Komisiji nujno nanaša na različne teme:</PARA><PARA>Sodelovanje za razvoj in trgovino: Ali lahko Komisija poroča o napredku pri doseganju zastavljenih ciljev v Strategiji za Afriko, podrobneje, kar zadeva prizadevanje za krepitev vezi med preseljevanjem in razvojem ter pospeševanje so-razvoja, vračanje, ponovno integracijo v države izvora in prenos kapitala in tehnologije s strani migrantov? Kakšne ukrepe je sprejela, da bi afriškim vladam zagotovila uporabo trgovine kot sredstva za boj proti revščini in za preprečevanje izseljevanja? Kakšne vzpodbude uporablja Komisija za pospešitev oblikovanja celostnih regionalnih trgov v različnih subsaharskih regijah in kakšne predloge pripravlja znotraj STO za izboljšanje izvoznih zmožnosti držav v razvoju in pospeševanje trgovine jug-jug? </PARA><PARA>Legalno priseljevanje in boj proti ilegalnemu priseljevanju: Katere programe je osnovala Komisija za boj proti ilegalnemu priseljevanju in koliko sredstev jim namenja? Ali države, ki pri oblikovanju sporazumov o vračanju sodelujejo z državami članicami EU, prejemajo pomoč za upravljanje njihovih migracijskih tokov? Ali je predvidena evropska politika za vzpodbujanje preseljevanja zaradi dela predvsem preko dvostranskih in večstranskih pogodb z državami izvora? Kako načrtuje razvoj načrta legalnega priseljevanja, predvidenega v haškem programu, ki ga je predstavila decembra 2005? Kakšne ukrepe se sprejema za boj proti trgovini z ljudmi z namenom spolnega izkoriščanja?</PARA><PARA>Upravljanje mej: Kakšne konkretne ukrepe je sprejela Evropska agencija za zunanje meje za povečanje tehnološke pomoči državam članicam, v katerih to zahtevajo okoliščine ?</PARA></CONTENT></QUEST>