<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000264">O-000264/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96741">Sabine Wils</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000264">Zadeva: Patenti za brokoli, paradižnik in druge pridelke iz konvencionalne pridelave</OBJECT><CONTENT><PARA>9. decembra 2010 je razširjeni pritožbeni senat Evropskega patentnega urada sprejel sklep o zadevah G2/07 in G1/08, ki se nanašata na patenta za brokoli in paradižnik. Sklep se ne izvaja, patenta za ta proizvoda pa nista bila preklicana.</PARA><PARA>Evropski patentni urad je nato podelil patent za melone Monsanto, čeprav tako melone kot zgoraj omenjena proizvoda izhajajo iz konvencionalne pridelave, ki je po mnenju urada samega ni mogoče patentirati. S temi sklepi in neukrepanjem Evropski patentni urad torej zlorablja temeljno patentno zakonodajo in jo nedosledno razlaga. </PARA><PARA>Kako lahko Komisija zagotovi, da se patentne zakonodaje ne bo še nadalje zlorabljalo na način, ki predstavlja nezakonito prisvajanje osnovnih virov kmetovanja in proizvodnje hrane? </PARA><PARA>Kako bo Komisija zagotovila, da bodo pravice kmetov, rejcev, proizvajalcev hrane in potrošnikov v zvezi z uporabo osnovnih virov zaščitene, saj so te pravice s takim načinom patentiranja kršene?</PARA><PARA>Kaj bo Komisija storila, da bo evropska patentna zakonodaja na področju pridelave rastlin in hrane jasna in pravilno uporabljena? Ali bo Komisija pregledala sedanjo zakonodajo, da bo popolnoma jasno, kdaj se ne sme podeliti patenta? Ali bo Komisija aktivna stranka pri postopku preklica pred Evropskim patentnim uradom? </PARA><PARA>Ali bo Komisija sprejela odločilne ukrepe, da rastlin in živali iz konvencionalne pridelave in reje ne bo možno patentirati?</PARA></CONTENT></QUEST>