<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0563">H-0563/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: november 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="39317">Anni Podimata</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0563">Zadeva: Pregled direktive 2003/96/ES o prestrukturiranju okvira Skupnosti za obdavčitev energentov in električne energije</OBJECT><CONTENT><PARA>Direktiva 2003/96/ES o prestrukturiranju okvira Skupnosti za obdavčitev energentov in električne energije ne vključuje merila za emisije ogljikovega dioksida. Ker ne razlikuje med proizvodi z visoko, nizko ali nično vsebnostjo ogljikovih emisij, povzroča težave na področju konkurence in je neskladna z glavnimi cilji EU na področju podnebnih sprememb.</PARA><PARA>Do kakšne mere je za Komisijo pregled te direktive z namenom vključitve merila za ogljikov dioksid prednostna naloga in katere sektorje bi zadeval? Če upoštevamo, da so nekatere države članice EU na nacionalni ravni že sprejele tovrstno zakonodajo, ali je po mnenju Komisije primerno, da se pregled začne čim hitreje, da bi se preprečil vsak poskus izkrivljanja konkurence na notranjem trgu? V kolikšni meri bi pregled lahko zagotovil pravičnejšo porazdelitev davčnih obremenitev na sektorje, ki povzročajo hude zunanje učinke ("eksternalije"), kot je onesnaževanje okolja?</PARA></CONTENT></QUEST>