<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000053">O-000053/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96930">Vital Moreira</PERSON><BRK/>v imenu <COMMITTEE COMMID="2859">Odbora za mednarodno trgovino</COMMITTEE></TI-AUTHOR></TI><OBJECT OBJID="OBJ000053">Zadeva: Trgovinski odnosi med EU in Kanado</OBJECT><CONTENT><PARA>Ali lahko Komisija, ob upoštevanju, da namerava skleniti pogajanja o obsežnem gospodarskem in trgovinskem sporazumu med EU in Kanado do konca leta 2011, odgovori na naslednja vprašanja:</PARA><PARA>1.  Ali lahko Komisija, glede na to, da so pogajanja že v napredni fazi, oceni ofenzivne in defenzivne interese EU ter na podlagi svoje presoje vpliva predvidljive koristi in izgube za posamezne sektorje ter socialnoekonomske posledice za EU, ki bodo sledile sklenitvi dokončnega sporazuma? </PARA><PARA>2.  Iz katerih razlogov Komisija pričakuje, da bodo pogajanja o tem sporazumu sklenjena v letu 2011?</PARA><PARA>3.  Ali je bil dosežen sporazum glede uporabe pristopa pozitivnega seznama ali negativnega seznama v zvezi z liberalizacijo storitev, ali obstaja dogovor o opredelitvi in zaščiti storitev splošnega interesa in ali Kanada namerava odpreti trge javnih naročil, ki niso na zvezni ravni? </PARA><PARA>4.  Ali obstajajo bistvene razlike med EU in Kanado na področju sanitarnih in fitosanitarnih standardov, ki bi lahko imele negativen učinek na kmetijski sektor EU?</PARA><PARA>5.  Ali lahko Komisija zagotovi, da bo končni sporazum vključeval poglavje o trajnostnem razvoju, ki bo skladno z zahtevami Parlamenta, ter obvesti Parlament o kanadskih okoljskih standardih in o njihovi skladnosti s standardi EU? </PARA><PARA>6.  Kakšen vpliv imajo regulativne določbe o sodelovanju v smislu zakonodajnih pobud na obeh straneh?</PARA><PARA>7.  Ali lahko Komisija pojasni, zakaj ni počakala, da Parlament sprejme svoje poročilo o prihodnji investicijski politiki EU, preden je Svetu predlagala osnutek mandata za pogajanja o investicijah, pojasni svoje namere tako v zvezi z vsebino kot tudi s časovnim okvirom pogajanj o investicijah, ter zagotovi, da mehanizem za poravnavo sporov med investitorjem in državo ne bo oviral prihodnje zakonodaje na občutljivih političnih področjih?</PARA><PARA>8.  Ali so pogajanja vključevala tudi razpravo o vplivu naftnih vrtin in upoštevala njihov vpliv ter ali Komisija meni, da je Direktiva o kakovosti motornega bencina in dizelskega goriva (98/70/ES) v skladu z regulativnimi zahtevami o sodelovanju, povezanimi z obsežnim gospodarskim in trgovinskim sporazumom?</PARA><PARA>9.  Ali bo zahteva Kanade STO, naj vzpostavi uradni forum za reševanje sporov, da se pregleda prepoved EU v zvezi s trgovanjem izdelkov iz tjulnjev vplivala na pogajanja v okviru tega sporazuma in če, kako?</PARA></CONTENT></QUEST>