<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0207">O-0207/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96748">Cornelis de Jong</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0207">Zadeva: Kršitve svobode govora in diskriminacija zaradi spolne usmerjenosti v Litvi</OBJECT><CONTENT><PARA>Litovski parlament je 12. novembra 2010 z glasovanjem sklenil, da bo nadaljeval obravnavo spremembe upravnega zakonika, ki uvaja nov prekršek, ki se kaznuje z globo<FNREF FNIDREF="FN1"/>, in sicer „javno promocijo homoseksualnih odnosov“<FNREF FNIDREF="FN2"/>, ter se zavzemal za izvajanje zakona o zaščiti mladoletnikov pred škodljivimi učinki javnega obveščanja, sprejetega 14. julija 2009, ki – čeprav je bil dvakrat deležen predsedniškega veta, pa tudi kritike Evropskega parlamenta<FNREF FNIDREF="FN3"/> ter obsodbe nevladnih organizacij, ki se zavzemajo za človekove pravice, in organizacij, ki zastopajo lezbijke, geje, biseksualce in transseksualce – prepoveduje „informacije, ki bi spodbujale spolne odnose ali druge koncepte zakonske zveze oziroma ustvarjanja družine v drugačni obliki, kot določa ustava oziroma civilni zakonik“. Ta sprememba bi resno omejila svobodo govora in izražanja, kot je javna podpora ali zavzemanje za enakopravnost oziroma pravice lezbijk, gejev, biseksualcev in transseksualcev ali nasprotovanje diskriminaciji na podlagi spola ali spolne usmerjenosti, veljala pa bi za javne prostore, vključno z mediji, kar bi utegnilo preprečiti izvedbo parad ponosa. Litovski parlament naj bi predlog spremembe preučil do 16. decembra. Vloženi so bili tudi predlogi sprememb kazenskega zakonika in parlament jih utegne obravnavati kmalu, še vedno pa je nejasna usoda zakona, ki prepoveduje „izkazovanje ali promocijo spolne usmerjenosti“ v oglaševanju, saj oblasti potrjujejo, da je ta določba napaka, ki jo je treba popraviti. Komisarka je izjavila, da je „pozorno spremljala dogodke v Litvi v zvezi z zakonom o zaščiti mladoletnikov“ in da „bo tudi v prihodnje budno sledila morebitnim poskusom, da se ta zakon uporabi za diskriminacijo lezbijk, gejev, biseksualcev in transseksualcev“<FNREF FNIDREF="FN4"/>. V nedavnem pismu je potrdila, da „Komisija odločno zavrača vse oblike homofobije, ki so v nasprotju z vrednotami, na kateri temelji EU“, ter da bo njen „oddelek analiziral osnutek zakonodajnega besedila“ in odločil, ali „je potrebno nadaljnje ukrepanje“.</PARA><PARA>Ali Komisija meni, da sta predlog spremembe, če bo sprejet, in zakon o oglaševanju skladna z vrednotami iz člena 2 Pogodbe o Evropski uniji in temeljnimi svoboščinami, ki jih zagotavljata Listina EU o temeljnih svoboščinah in Evropska konvencija o varstvu človekovih pravic in temeljnih svoboščin, zlasti s svobodo izražanja in obveščanja ter svobodo zbiranja, pa tudi s prepovedjo diskriminacije na podlagi spolne usmerjenosti? Ali bo Komisija izrazila zaskrbljenost zaradi litovskih oblasti? Ali bo sprožila postopek ugotavljanja kršitev, če bo predlog spremembe sprejet? Ali namerava predlagati evropsko strategijo (načrt) za boj proti homofobiji in diskriminaciji na podlagi spolne usmerjenosti v EU, da bo zagotovila varstvo, spoštovanje in spodbujanje temeljnih pravic?</PARA><FN FNID="FN1">  Od 2.000 do 10.000 litasov, kar ustreza 580 do 2.900 EUR.</FN><FN FNID="FN2">  Št. XIP-2595, novi člen 214(30).</FN><FN FNID="FN3">  http://www.europarl.europa.eu/sides/getDoc.do?pubRef=-//EP//TEXT+TA+P7-TA-2009-0019+0+DOC+XML+V0//EN</FN><FN FNID="FN4">  Videosporočilo podpredsednice Evropske komisije udeležencem baltske konference ponosa 7. maja 2010 v litovski Vilni.</FN></CONTENT></QUEST>