<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0166">O-0166/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON> in <PERSON ID="96736">Jan Philipp Albrecht</PERSON>, v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0166">Zadeva: Nova dognanja v zvezi s programom izrednih izročitev obveščevalne agencije CIA in skrivnimi zapori na ozemlju EU</OBJECT><CONTENT><PARA>Mediji so novembra razkrili, da je v Litvi<FNREF FNIDREF="FN1"/> v letih 2004 in 2005 deloval skrivni zapor, v katerem so z mučenjem zasliševali osumljene teroriste Al Kajde. Litovski parlament je sprožil tretjo preiskavo. Poročila Evropskega parlamenta in Sveta Evrope so prav tako izpostavila dejstvo, da naj bi ameriške oblasti s pomočjo skrivnega Natovega sporazuma z dne 4. oktobra 2001 skušale prikriti dejavnosti agencije CIA na evropskih tleh. Na Poljskem so tožilci sprožili preiskavo o zaporu, ki naj bi se nahajal v bližini nekdanjega vojaškega letalskega oporišča<FNREF FNIDREF="FN2"/>. Italijansko sodišče je novembra lani v odsotnosti obsodilo 23 ameriških agentov in dva člana italijanske obveščevalne službe, ker so v Milanu ugrabili Abu Omarja in ga z letalom prepeljali v Egipt, kjer so ga nato mučili. Vlade so del dokaznega gradiva ena za drugo označile kot državno skrivnost<FNREF FNIDREF="FN3"/>. Eden obsojenih agentov agencije CIA je priznal, da so bile odločitve sprejete v Washingtonu<FNREF FNIDREF="FN4"/>. Vlada Združenega kraljestva je večkrat nasprotovala objavi dokaznega gradiva, ki njihovim obveščevalnim službam očita, da so zaslišale prebivalca Združenega kraljestva Binjama Mohameda in bile seznanjene s tem, da so agenti agencije CIA z njim ravnali nečloveško in ponižujoče ter ga mučili. Višje sodišče je 19. novembra odklonilo zahteve vlade<FNREF FNIDREF="FN5"/>. Mediji so razkrili tudi, da sta oktobra lani v skrivni operaciji na mednarodnem letališču Birmingham helikopterja posebnih britanskih enot SAS pospremila ameriško letalo znamke Gulfstream, ki ga povezujejo z agencijo CIA<FNREF FNIDREF="FN6"/>. </PARA><PARA>Evropa je vpletena v resne kršitve mednarodnega prava in konvencij o človekovih pravicah, Komisija pa ni uspela dati pojasnil in poiskati odgovornih za to morebitno kršitev mednarodnega prava. S tem je Komisija močno spodkopala moralni ugled Evrope v zunanjepolitičnih odnosih.</PARA><PARA>Če pomislimo, da bo kmalu začela veljati Lizbonska pogodba, Evropska listina o temeljnih pravicah bo postala pravno zavezujoča, obeta pa se tudi pristop EU k Evropski konvenciji o varstvu človekovih pravic in temeljnih svoboščin, je Komisija pravno zavezana razjasniti domnevne kršitve temeljnih pravic na ozemlju EU. Ali lahko Komisija posreduje podrobne informacije o tem, kaj je doslej storila, da bi pojasnila obtožbe? Ali lahko Komisija posreduje podrobne informacije o dogodkih na srečanju z Natom, ki je potekalo 4. oktobra 2001, ter o vsebini sklenjenega sporazuma, pa tudi o tem, kako je potekala preiskava nezakonitega ravnanja držav članic? S katerimi ukrepi namerava zagotoviti, da se EU v boju proti terorizmu in pri sodelovanju s tretjimi državami, predvsem z ZDA, ne bo odrekla demokraciji in temeljnim pravicam? Kako in kdaj bo Komisija skupaj z državami članicami in ZDA obravnavala ta vprašanja? </PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w</FN><FN FNID="FN3">  http://www.statewatch.org/rendition/rendition.html</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request</FN><FN FNID="FN6">  http://www.statewatch.org/rendition/rendition.html</FN></CONTENT></QUEST>