<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0039">O-0039/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4338">Thierry Cornillet</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0039">Zadeva: Ponarejanje zdravil</OBJECT><CONTENT><PARA>Ponarejanje zdravil je od vseh ponarejanj najbolj nevarno in nenormalno početje ter predstavlja naraščajoče zlo v številnih državah, kjer ogroža zdravje in celo življenje milijonov ljudi.</PARA><PARA>V obtoku so preveč in premalo dozirana zdravila, zdravila brez aktivnih sestavin in celo strupena zdravila, predvsem v državah v razvoju. V teh državah se največkrat ponarejajo zdravila za bolezni, ki so lahko smrtne, kot so malarija, tuberkuloza in HIV/AIDS. </PARA><PARA>Naraščanje ponarejanja v svetu je zaskrbljujoče. Po ocenah SZO ponarejena zdravila predstavljajo že 6 % svetovnega trga (10 % po FDA). Do 70 % zdravil proti malariji, ki so v obtoku v Kamerunu, je ponarejenih. Prav tolikšen odstotek je potrdila SZO leta 2003 v šestih drugih afriških državah. 25 % zdravil v revnih državah je domnevno ponarejenih.</PARA><PARA>Evropska unija se je pozno vključila v mednarodni boj &quot;proti ponarejanju&quot;.</PARA><PARA>- Kakšne ukrepe je Evropska unija poleg sporočila Komisije z naslovom &quot;Strategija za zagotovitev spoštovanja pravic intelektualne lastnine v tretjih državah&quot; sprejela in jih namerava sprejeti za boj proti zlu ponarejanja zdravil na svojem ozemlju?</PARA><PARA>Obstajajo številni razlogi za tako množično prisotnost ponarejanja zdravil v državah v razvoju.</PARA><PARA>- Kakšne pobude namerava sprejeti EU, da bi v šibkih državah okrepila sposobnosti za zakonsko ureditev in nadzor kakovosti zdravstvenih izdelkov in materiala na trgu?</PARA><PARA>- Ali ne bi morala Evropska unija igrati vodilne vloge pri oblikovanju mednarodne konvencije, na podlagi katere bi se v zakonodaji posamezne države opredelila posebna kazenska obtožba (zločin ali kaznivo dejanje) za ponarejanje ali nedovoljeno posedovanje zdravil?</PARA></CONTENT></QUEST>