<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000208">O-000208/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96907">Takis Hadjigeorgiou</PERSON>, <PERSON ID="28514">Kyriacos Triantaphyllides</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000208">Zadeva: Turške grožnje Republiki Ciper v zvezi z njenim izključnim ekonomskim območjem</OBJECT><CONTENT><PARA>Republika Ciper je že davno začela uradne raziskave nahajališč ogljikovodikov na svojem izključnem ekonomskem območju. Turčija tega zakonitega dejstva ni nikoli sprejela:</PARA><PARA>- 13. novembra 2008 so turške bojne ladje preganjale raziskovalno plovilo v lasti norveške družbe, ki je plulo pod panamsko zastavo na izključnem ekonomskem območju Republike Ciper (27 navtičnih milj od severne obale tega otoka) ter zanjo izvajalo raziskave; </PARA><PARA>- ob treh priložnostih, to je 19., 21. in 24. novembra 2008, so turške bojne ladje preganjale raziskovalna plovila, ki so na izključnem ekonomskem območju Republike Ciper zanjo izvajale oceanografske raziskave.</PARA><PARA>Glede na to, da so se začela vrtanja v izključnem ekonomskem območju Republike Ciper, je Turčija odprto in večkrat grozila na vseh najvišjih možnih vladnih ravneh, da bo odposlala bojne ladje in sklenila „sporazum“ z nepriznano „Turško republiko Severni Ciper“ o izkoriščanju izključnega ekonomskega območja Republike Ciper, namesto da bi se pogajala s samo Republiko Ciper. Turška vlada je tako s svojimi nasilnimi dejavnostmi prignala do kriznih razmer, kar zadeva Republiko Ciper (ki je država članica EU) ter mir in stabilnost v Sredozemskem morju. Obenem s temi grožnjami ogroža mirovni proces pri reševanju ciprskega vprašanja.</PARA><PARA>Kot je znano, je Evropska unija (10. decembra 1998) ratificirala Konvencijo Združenih narodov o pomorskem pravu, ki je tako postala sestavni del pravnega reda Skupnosti. Konvencija o pomorskem pravu je kot taka dejansko del pravnega reda Skupnosti, ki ga mora Turčija, tako kot vse druge države pristopnice k EU, sprejeti in izvajati. </PARA><PARA>Ker turška vlada ogroža suverene pravice države članice in krši pravo Skupnosti s tem, ko do skrajnosti zaostruje dejanske ukrepe, ki ogrožajo mirovni proces in stabilnost v Sredozemskem morju, ali lahko Komisija odgovori na naslednja vprašanja: </PARA><PARA>Kakšno stališče ima do sedanjih groženj državi članici?</PARA><PARA>Kako namerava ukrepati glede na te turške grožnje?</PARA></CONTENT></QUEST>