<QUEST><TI><TI-INTRO>USTNO VPRAŠANJE <QREF QID="H-2010-0204">H-0204/10</QREF></TI-INTRO><TI-SESSION>v času vprašanj, na delnem zasedanju maja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="36281">Silvia-Adriana Ţicău</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0204">Zadeva: Podpora uslužbencem javnega sektorja, ki so izgubili zaposlitev</OBJECT><CONTENT><PARA>Stopnja brezposelnosti v Evropski unije je bila februarja 2010 10-odstotna in se po napovedih Mednarodne organizacije dela ne bo znižala do začetka 2011. Gospodarska kriza je močno prizadela zasebni sektor, kjer je na tisoče podjetij na veliko odpuščalo delavce ali pa so morala prenehati delovati. Podjetja, ki jih je prizadela gospodarska in finančna kriza, lahko za podporo ljudem, ki so ostali brez zaposlitve, uporabijo sredstva Evropskega socialnega sklada in Evropskega sklada za prilagoditev globalizaciji. Nasprotno pa za javni sektor Evropska unija ne zagotavlja zadostnih instrumentov za podporo ljudem, ki so zaposlitev v javnih institucijah ali subjektih v javnem interesu izgubili zaradi krčenja nacionalnih proračunov, ki ga je povzročila gospodarska in finančna kriza. Poleg tega morajo nekatere države članice zaradi dogovorov, ki so jih sklenile z Mednarodnim denarnim skladom in Evropsko komisijo, da bi se izognile gospodarski krizi, močno zmanjšati število javnih uslužbencev.</PARA><PARA>Ali bo Svet razmislil o možnosti oblikovanja evropskega instrumenta za podporo uslužbencem v javnem sektorju, ki so izgubili zaposlitev zaradi gospodarske in finančne krize?</PARA></CONTENT></QUEST>