<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0205">O-0205/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96907">Takis Hadjigeorgiou</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0205">Zadeva: Nujno potreben popis prebivalstva na okupiranih območjih Cipra</OBJECT><CONTENT><PARA>Rad bi vas opozoril na zelo pomembno zadevo, namreč na namero Turčije, da spremeni demografske značilnosti turške ciprske skupnosti in demokratični značaj Cipra kot celote. Vlada Turške republike je v nasprotju z Ženevsko konvencijo sistematično preselila tisoče svojih državljanov na sever Cipra. S tem je turško ciprsko skupnost spremenila v manjšino. Te ocene je že pred leti potrdilo tudi poročilo Jaakka Laaksa z naslovom „Kolonizacija okupiranega dela Cipra s strani turških naseljencev“, ki je bilo izdelano v okviru Odbora za preseljevanja in vprašanja beguncev ter prebivalstva za Svet Evrope maja 2003 (dokument št. 9799). Za povrh turški minister, ko je bil nedavno vprašan o natančnem številu prebivalcev okupiranega dela Cipra, tega ni mogel navesti.</PARA><PARA>Mnogi turški Ciprčani vztrajno prosijo za pomoč za varstvo identitete turških Ciprčanov pred stalnim naseljevanjem turških državljanov. Mednarodno skupnost in Evropsko unijo pozivajo, naj to vprašanje postavita na svoj dnevni red, da se bo lahko nemudoma izvedel popis prebivalcev na okupiranih območjih Cipra v prisotnosti mednarodnih opazovalcev.</PARA><PARA>Ali je Komisija pripravljena vključiti vprašanje demografskih sprememb v severnem Cipru na svoj dnevni red in tako izvajati pritisk, da se bodo potrebne raziskave lahko začele?</PARA><PARA>Menim, da imajo turški Ciprčani kot državljani EU pravico, da to zahtevajo.</PARA></CONTENT></QUEST>