<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000294">O-000294/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="97230">Kristiina Ojuland</PERSON>, <PERSON ID="97131">Giommaria Uggias</PERSON>, <PERSON ID="2155">Sir Graham Watson</PERSON>, <PERSON ID="1405">Edward McMillan-Scott</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000294">Zadeva: Vloga podjetij, ki se ukvarjajo z informacijsko in komunikacijsko tehnologijo (IKT) in imajo sedež v EU, pri kršitvah človekovih pravic (zlasti v Siriji)</OBJECT><CONTENT><PARA>4. novembra 2011 so mediji poročali<FNREF FNIDREF="FN1"/>, da italijanska družba Area SpA v tem času opremlja sirsko vlado s tehnologijo za prestrezanje, pregledovanje in katalogiziranje celotnega internetnega prometa v Siriji, in sicer s sondiranjem prometa družb za mobilno telefonijo in ponudnikov internetnih storitev, ki zajema tako domači kot mednarodni promet. Pri podobnih poslih so sodelovale številne druge družbe s sedežem v EU, npr. Ericsson AB, Nokia, Siemens Networks, Bull SA, Vodafone Inc<FNREF FNIDREF="FN2"/>. EU in mednarodna skupnost sta proti sirskemu režimu uvedli gospodarske in ciljne sankcije, ubitih pa je bilo več kot 3.000 državljanov.</PARA><PARA>1.  Ali je Komisija seznanjena s temi poročili in, če je, kateri ukrepi so bili sprejeti na ravni EU za preiskavo in obravnavo teh poslovnih politik? Če ukrepi niso bili sprejeti, ali Komisija odobrava te poslovne prakse?</PARA><PARA>2.  Ali smejo družbe s sedežem v EU skladno z veljavno zakonodajo EU (vključno s sankcijami in drugimi veljavnimi omejevalnimi ukrepi) prodajati tehnologije za spremljanje in nadzor vladam, zlasti Siriji, če njihova končna uporaba gotovo vodi v kršenje človekovih pravic? Če je to tako, ali je Komisija pripravljena poiskati dodatne načine, da bi omejila in/ali prekinila tak izvoz?</PARA><PARA>3.  Ali Komisija lahko razloži delitev odgovornosti med Komisijo in državami članicami glede izvoza tehnologije?</PARA><PARA>4.  Ali bo Komisija podprla ali si prizadevala za spremembo sedanje dvojne uporabe izvoznih mehanizmov, da bi vzpostavila strožji nadzor, večjo preglednost ravnanja podjetij in držav članic ter ad hoc omejitve izvoza, kadar pride pri izvozu tehnologije IKT iz EU do pomislekov glede človekovih pravic?</PARA><PARA>5.  Ali Komisija lahko potrdi, da nameščanje zaposlenih v Siriji, ki ga izvajajo družbe s sedežem v EU, ni zajeto z Uredbo Sveta (ES) št.  428/2009 z dne 5. maja 2009, temveč s Skupnimi ukrepi Sveta z dne 22. junija 2000 za nadzor tehnične pomoči v zvezi z nekaterimi vrstami vojaške uporabe? Ali se lahko Komisija sklicuje na Skupne ukrepe, da zaustavi nadaljnjo tehnično pomoč sirski vladi? </PARA><PARA>6.  S katerimi ukrepi bosta Komisija in italijanska vlada zagotovili, da center za spremljanje, ki ga podjetje Area SpA postavlja v Damasku, ne bo dokončan ali postal operativen?</PARA><PARA>7.  Ali je Komisija pripravljena začeti preiskavo na ravni EU glede vloge in/ali sokrivde podjetij IKT pri kršitvah človekovih pravic v Tuniziji, Egiptu, Libiji, Bahrajnu, Siriji in Iranu? </PARA><PARA>8.  Ali se Komisija strinja, da aktivna udeležba podjetij s sedežem v EU pri kršitvah človekovih pravic slabi verodostojnost skupne zunanje in varnostne politike EU?</PARA><FN FNID="FN1">  http://www.bloomberg.com/news/2011-11-03/syria-crackdown-gets-italy-firm-s-aid-with-u-s-europe-spy-gear.html.</FN><FN FNID="FN2">  http://online.wsj.com/article/SB124562668777335653.html#mod=rss_whats_news_us; http://www.bloomberg.com/news/2011-10-31/iranian-police-seizing-dissidents-get-aid-of-western-companies.html;http://www.bloomberg.com/news/2011-08-22/torture-in-bahrain-becomes-routine-with-help-from-nokia-siemens-networking.html; http://online.wsj.com/article/SB10001424053111904199404576538721260166388.html; http://online.wsj.com/article/SB10001424052970203687504577001911398596328.html?mod=googlenews_wsj;http://www.guardian.co.uk/business/2011/jul/26/vodafone-access-egypt-shutdown.</FN></CONTENT></QUEST>