<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0035">O-0035/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96659">János Áder</PERSON> in <PERSON ID="39726">László Tőkés</PERSON>, v imenu skupine <GRPOL GRPOLID="2948">PPE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0035">Zadeva: Prepoved tehnologij rudarjenja s cianidom v Evropski uniji</OBJECT><CONTENT><PARA>Cianid je zelo strupena kemikalija, ki jo uporabljajo v sektorju pridobivanja zlata in ki lahko ima katastrofične in nepopravljive posledice na okolje in na zdravje človeka. Ta snov pa tudi izpolnjuje pogoje pomembnega onesnaževalca v okvirni direktivi o vodi. </PARA><PARA>Pred desetimi leti je se je iz vodnega zbiralnika rudnika zlata v kraju Baia Mare (Romunija) v rečnem sistemu, ki ga tvorijo Donava, Szamos in Tisa, izlilo več kot 100.000 kubičnih metrov s cianidom onesnažene vode in povzročilo največjo ekološko nesrečo v Evropi v tistem času. Strupeni material je pokončal veliko organizmov, poškodoval ekološki sistem in prehransko verigo ter ljudem za mnogo let preprečil osnovno uporabo reke.</PARA><PARA>Čeprav je bilo sprejetih več zakonov EU za okrepitev pravil uporabe cianida v rudarstvu – nekatere države članice so ga celo že prepovedale –, se ta tehnologija na ozemlju Unije lahko še vedno zakonito uporablja. Manjkajo pa previdnostna pravila in ustrezna finančna jamstva , izvajanje obstoječe zakonodaje pa je tudi odvisno od sposobnosti izvršne oblasti posameznih držav članic.</PARA><PARA>Zato nič ne zagotavlja, da se takšna nesreča ne bo ponovno pripetila, zlasti če upoštevamo vedno bolj skrajne vremenske razmere, ki so posledica podnebnih sprememb. V Evropi je več obstoječih in načrtovanih projektov rudarjenja s cianidom, zato je le še vprašanje časa in človekove malomarnosti, kdaj se bo zgodila katastrofa. </PARA><PARA>Ob upoštevanju, da evropska industrija pridobivanja zlata predstavlja le 1% svetovne proizvodnje zlata, v njej pa so udeležene v glavnem multinacionalne družbe, ter da je rudarjenje s cianidom manj zaposlitveno intenzivno, obenem pa pomeni tveganje ogromne čezmejne ekološke škode, je treba razmišljati o splošni prepovedi rudarjenja s cianidom na ravni Evropske unije. </PARA><PARA>Ali bo Komisija glede na previdnostno načelo v okoljski zakonodaji EU in glede na obveze, sprejete v okviru okvirne direktive o vodah, o preprečevanju in onesnaženja in nadzora nad njim ter o doseganju in ohranjanju dobrega stanja vod, predlagala prepoved uporabe cianida pri pridobivanju zlata v vsej Evropski uniji?</PARA></CONTENT></QUEST>