<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0091">O-0091/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28278">Luis Yáñez-Barnuevo García</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0091">Zadeva: Priprave za prihodnji sestanek voditeljev EU in Brazilije 14. julija 2010 v Brasilii</OBJECT><CONTENT><PARA>Ali bi nas Komisija lahko obvestila o namenu tega novega sestanka voditeljev, razen podpisa sporazuma na področju civilnega letalstva? </PARA><PARA>Ali je bil glede na zaključke in zaveze v zvezi trajnostnim razvojem in bojem proti revščini, sprejete na tretjem sestanku voditeljev EU in Brazilije 6. oktobra 2009 v Stockholmu, dosežen znaten napredek, zlasti na področju podnebnih sprememb in uporabe obnovljive energije?</PARA><PARA>Ali so bili doseženi cilji glede ohranjanja in trajnostne uporabe biotske raznovrstnosti in storitev ekosistemov, določeni v Stockholmu?</PARA><PARA>Ali se bodo pogajanja v zvezi z razvojno agendo iz Dohe zaključila v letu 2010, v skladu z izjavo skupine G20 ob zaključku srečanja voditeljev držav v Pittsburghu? </PARA><PARA>Glede na zaveze, ki sta jih sprejeli Brazilija in Evropska unija na področju politike razoroževanja in neširjenja jedrskega orožja, kakšno je mnenje EU o sedanjih odnosih med Brazilijo in Iranom?</PARA><PARA>Kakšno je stališče Evropske unije glede na ambicije Brazilije, da postane stalna članica varnostnega sveta Združenih narodov, in kakšno je njeno mnenje o predlogih Brazilije za reformo te organizacije?</PARA><PARA>Kakšen napredek je bil dosežen pri uresničevanju skupnega akcijskega načrta, ki sta ga EU in Brazilija sprejeli na drugem sestanku voditeljev držav v Rio de Janeiru decembra 2008?</PARA><PARA>Kako namerava Komisija preseči razhajanja znotraj EU, zlasti na kmetijskem področju, da bi pospešil obnovitev pogajanj z državami Mercosur zaradi sklenitve sporazuma o prosti trgovini?</PARA><PARA>Kako bo po začetku pogajanj z državami Mercosur o sklenitvi strateškega pridružitvenega sporazuma med obema regijama in ob upoštevanju dejstva, da bo Brazilija v drugi polovici leta 2010 po načelu rotacije predsedovala državam Mercosur, ta sestanek prispeval k napredku pogajanj med EU in državami Mercosur?</PARA></CONTENT></QUEST>