<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000309">O-000309/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1993">Carmen Fraga Estévez</PERSON>, <PERSON ID="2125">Pat the Cope Gallagher</PERSON><BRK/>v imenu <COMMITTEE COMMID="2871">Odbora za ribištvo</COMMITTEE></TI-AUTHOR></TI><OBJECT OBJID="OBJ000309">Zadeva: Trenutno stanje v zvezi s predlaganim dolgoročnim načrtom za zahodni stalež šura in ribištvo, ki izkorišča ta stalež</OBJECT><CONTENT><PARA>Parlament je 23. novembra 2010 sprejel zakonodajno resolucijo o predlogu uredbe Evropskega parlamenta in Sveta o določitvi dolgoročnega načrta za zahodni stalež šura in ribištvo, ki izkorišča ta stalež (KOM(2009)0189). Cilj načrta je ohraniti biomaso zahodnega šura na ravni, ki zagotavlja trajnostno izkoriščanje, in zagotoviti največji dolgoročni donos. Zato morajo pravila za nadzor ulova temeljiti v enaki meri na previdnostih mnenjih za povprečne pogoje obnovitve kot na zadnjih celotnih dovoljenih ulovih, prilagojenih za faktor, ki upošteva zadnje gibanje obsega staleža, merjeno s pomočjo proizvodnje iker.</PARA><PARA>Parlament podpira Komisijo pri njenem stališču, da so za ohranjanje staleža ključnega pomena dolgoročni načrti upravljanja ter da bi se morali (kjer je to mogoče) za več staležev usmeriti k načrtom na osnovi ribolova. </PARA><PARA>Zato Odbor za ribištvo postavlja Komisiji naslednja vprašanja:</PARA><PARA>Kaj namerava Komisija narediti, da bi se zadeva premaknila z navidezne medinstitucionalne mrtve točke? Zakaj so bili njeni dosedanji poskusi, da bi se našel kompromis med sozakonodajalcema, neuspešni?</PARA><PARA>Ali se Komisija strinja, da ima trenutno mrtvilo v zvezi s to zadevo dalekosežne posledice za vse druge dolgoročne načrte upravljanja, kot je na primer načrt za baltski losos, saj je upravljanje ribištva prek dolgoročnih načrtov eden od ključnih elementov predlagane reforme skupne ribiške politike?</PARA><PARA>Zakaj si Komisija ni še naprej prizadevala (razen delavnice v aprilu 2011) za uresničitev svojega prvotnega namena, da s Parlamentom in državami članicami začne razpravo o bodoči strukturi dolgoročnih načrtov, kot je navedeno v njenem odzivu na poročilo o šuru, ki ga je v novembru 2010 sprejel Parlament?</PARA></CONTENT></QUEST>