<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000020">O-000020/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/>v imenu <COMMITTEE COMMID="2874">Odbora za pravne zadeve</COMMITTEE></TI-AUTHOR></TI><OBJECT OBJID="OBJ000020">Zadeva: Predlog direktive o kolektivnem upravljanju pravic</OBJECT><CONTENT><PARA>Komisija že od sredine devetdesetih let opravlja posvetovanja o upravljanju pravic in je objavila vrsto dokumentov, sporočil in študij o tem vprašanju, ki so jim sledila javna posvetovanja (med drugim v letih 2004, 2007, 2009 in 2011).</PARA><PARA>Parlament je že pozval k oblikovanju okvira Skupnosti za družbe za kolektivno upravljanje na področju avtorske in sorodnih pravic v resoluciji z dne 15. januarja 2004 ter nato še v resoluciji z dne 13. marca 2007 o priporočilu Komisije z dne 18. oktobra 2005 o kolektivnem čezmejnem upravljanju z avtorskimi in sorodnimi pravicami za zakonite spletne storitve v glasbi in v resoluciji z dne 25. septembra 2008 o kolektivnem čezmejnem upravljanju z avtorskimi in sorodnimi pravicami za zakonite spletne storitve v glasbi. V sedanjem zakonodajnem obdobju je Parlament ponovil svoje pozive, med drugim v resolucijah z dne 12. maja 2011 o sproščanju potenciala kulturnih in ustvarjalnih sektorjev ter z dne 22. septembra 2010 o uveljavljanju pravic intelektualne lastnine na notranjem trgu.</PARA><PARA>Komisija je večkrat v svojih dokumentih in delovnem programu napovedala, da bo kot strateško pobudo sprejela predlogo vzpostavitvi pravnega okvira za kolektivno upravljanje avtorske pravice, ki bo omogočil podeljevanje licenc v več državah in po vsej Evropi. V svoji strategiji za pravice intelektualne lastnine za leto 2011 je Komisija zagotovila, da bo pripravila predloge v letu 2011. Nazadnje je v svojem sporočilu o pregledu letne rasti za leto 2012 najavila, da bo prihodnji predlog za hitro sprejetje pripravljen v prvem četrtletju leta 2012, Parlament in Svet pa naj bi se o njem sporazumela do konca leta.</PARA><PARA>Odbor za pravne zadeve je večkrat razpravljal o potrebi po predlogu o kolektivnem upravljanju pravic, tudi v okviru strukturnega dialoga s Komisijo ter znotraj svoje delovne skupine o avtorski pravici.</PARA><PARA>Kdaj natančno bo Komisija predložila zakonodajni predlog o kolektivnem upravljanju pravic in kakšno bo njegovo področje uporabe?</PARA></CONTENT></QUEST>