<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0212">O-0212/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/>v imenu <COMMITTEE COMMID="2859">Odbora za mednarodno trgovino</COMMITTEE></TI-AUTHOR></TI><OBJECT OBJID="OBJ0212">Zadeva: Začasni sporazum o partnerstvu med Evropsko skupnostjo na eni in pacifiškimi državami na drugi strani</OBJECT><CONTENT><PARA>Fidži in Papua Nova Gvineja sta podpisala začasni sporazum o gospodarskem partnerstvu, ki prinaša bistvene razlike za njuna urnika liberalizacije. Kako bodo te zaveze vplivale na njune uvozno-izvozne vzorce? In kako bodo vplivale na trgovinske odnose z Avstralijo in Novo Zelandijo?</PARA><PARA>Kako si namerava Komisija v prihodnje prizadevati za uskladitev med sklepanjem začasnih sporazumov o gospodarskem partnerstvu z državami, ki so za to zainteresirane, na eni strani in regionalnim povezovanjem na drugi strani? </PARA><PARA>Kako bo Komisija zagotovila, da začasni sporazum ne bo zmanjšal političnega zanimanja in naklonjenosti javnosti gospodarskemu povezovanju v tihomorski regiji?</PARA><PARA>Kot trdi STO v pregledu trgovinske politike za Fidži, so stroga pravila EU o poreklu izvoženih rib zelo omejila priložnosti. Z začasnim sporazumom o gospodarskem sodelovanju bodo ta pravila manj stroga, kar bo domačim predelovalcem omogočilo, da uporabljalo proizvode brez porekla. Kako namerava Komisija poročati Parlamentu o izvajanju posebnih določb glede pravil o poreklu, vključno z vplivom na ribiško industrijo EU, razvoj predelovalne industrije na Papui Novi Gvineji in v Republiki otokov Fidži ter upravljanje ribjih staležev v Pacifiku? Kako bo Komisija nadalje podprla pacifiške države pri trajnostnem razvoju ribiškega sektorja?</PARA><PARA>Ali lahko Komisija po drugi strani potrdi, da Papua Nova Gvineja in Fidži dovoljujeta dostop do svojih ribolovnih voda drugim trgovinskim partnericam v širši regiji, kot so Tajska, Filipini, Tajvan in Kitajska, ne pa tudi evropskemu ribiškemu ladjevju? Ali ima Komisija pripravljene ocene o vplivu omenjenega začasnega sporazuma na ribiško industrijo EU in zlasti njeno konzervno industrijo? Ali obstajajo kakršne koli navedbe o tem, kako bo to vplivalo na konzervno industrijo držav AKP in GSP+?</PARA><PARA>Kako bo Komisija zagotovila, da bo celovit sporazum o gospodarskem partnerstvu pomagal pri nadaljnjem regionalnemu povezovanju?</PARA><PARA>S katerimi ukrepi bo Komisija izboljšala možnosti zaposlovanja v pacifiških državah, zlasti za ženske? Ali Komisija podpira sprostitev trenutno zamrznjene finančne pomoči za sektor sladkorja na Fidžiju v primeru učinkovitega izvajanja potrebnih praks dobrega upravljanja? Ali se Komisija zavezuje, da si bo prizadevala za daljnosežno razvojno poglavje v vsakem prihodnjem sporazumu o gospodarskem partnerstvu?</PARA></CONTENT></QUEST>