<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000087">O-000087/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v imenu <COMMITTEE COMMID="2878">Odbora za peticije</COMMITTEE></TI-AUTHOR><TI-AUTHOR><PERSON ID="4538">Malcolm Harbour</PERSON><BRK/>v imenu <COMMITTEE COMMID="2867">Odbora za notranji trg in varstvo potrošnikov</COMMITTEE></TI-AUTHOR></TI><OBJECT OBJID="OBJ000087">Zadeva: Zavajajoči poslovni imeniki (peticije 0045/2006, 1475/2006 in druge)</OBJECT><CONTENT><PARA>Nekatera podjetja za imeniške storitve, ki so dejavna v različnih državah članicah EU, že dlje časa izvajajo zavajajoče poslovne prakse. Take prakse so razvidne iz dokumentov, ki so jih Evropskemu parlamentu v številnih peticijah predložili samostojni podjetniki, prostovoljne organizacije in družinska podjetja, ki so bili žrtev zavajajočih podjetij za imeniške storitve.</PARA><PARA>Poslanci Evropskega parlamenta še vedno prejemajo na stotine pritožb novih žrtev takih podjetij. Žrtve so pogosto premajhne, da bi si lahko privoščile stroške sodnega postopka proti tem podjetjem. Po drugi strani ima veliko takšnih organizacij resne finančne težave zaradi plačil pristojbin, v katera so bila zavedena s podpisom.</PARA><PARA>Zadeva je tudi mednarodne narave, ker so tarča zavajajočih poslovnih imenikov pogosto žrtve, ki imajo sedež v drugi državi članici EU.</PARA><PARA>Komisija je jasno izrazila, da direktiva o zavajajočem in primerjalnem oglaševanju „prepoveduje zavajajoče prakse teh podjetij za imeniške storitve”. Po njenih navedbah se težava morda nanaša na izvrševanje nacionalnih zakonodaj. Vendar je Komisija ob drugih priložnostih tudi dodala, da je zakonodajo EU morda treba spremeniti tako, da bo ta posebna praksa dodana na črn seznam.</PARA><PARA>Ali lahko Komisija potrdi, da je bila direktiva o zavajajočem in primerjalnem oglaševanju pravilno prenesena v vseh državah članicah EU?</PARA><PARA>Ali je Komisija pripravljena razmisliti o bistvenem skrajšanju roka za začetek in dokončanje načrtovane revizije obstoječe direktive o zavajajočem in primerjalnem oglaševanju ali o določitvi novih zakonodajnih instrumentov, s katerimi bi ustavila te goljufive prakse?</PARA><PARA>Ali v državah članicah, kjer je bila direktiva o zavajajočem in primerjalnem oglaševanju pravilno prenesena, to zadostuje za zaščito državljanov v tej državi članici v primeru zahtevkov tovrstnih podjetij, ki imajo sedež v drugi državi članici, v kateri direktiva o zavajajočem in primerjalnem oglaševanju je oziroma ni bila pravilno prenesena?</PARA></CONTENT></QUEST>