<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0094">O-0094/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28134">Eva-Britt Svensson</PERSON>, v imenu <COMMITTEE COMMID="2877">Odbora za pravice žensk in enakost spolov</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0094">Zadeva: Ukrepi EU za podporo enakosti med spoloma pri usklajevanju pravic in dolžnosti, povezanih z delom in družinskim življenjem</OBJECT><CONTENT><PARA>Komisija je 3. oktobra pripravila dva zakonodajna predloga za boljše usklajevanje poklicnega, zasebnega in družinskega življenja, tako v zvezi s porodniškim dopustom kot s položajem samozaposlenih žensk in zakoncev, ki jim pomagajo pri izvajanju dejavnosti. Ta „uskladitveni paket“ je spremljalo poročilo o pregledu stanja v zvezi z zagotavljanjem otroškega varstva v EU in sporočilo o politiki, v katerem je Komisija napovedala, da bo z ustreznimi ukrepi dosegla, da bo sporazum socialnih partnerjev o starševskem dopustu v obliki predloga direktive pravno zavezujoč. </PARA><PARA>Junija 2009 so socialni partnerji dosegli sporazum o revidiranem okvirnem sporazumu o starševskem dopustu, ki ga bo konec novembra Svet uradno potrdil.</PARA><PARA>Evropska komisija je v svojem delovnem programu za leto 2009 predvidela tudi predlog direktive o očetovskem in posvojiteljskem dopustu ter dopustu za nego staršev. Ta predlog na koncu ni bil sprejet, torej v letu 2009 ne bo predložen.</PARA><PARA>Kakšno je stališče Sveta o morebitni novi evropski zakonodaji o starševskem in posvojiteljskem dopustu ter dopustu za nego staršev?</PARA><PARA>Kakšno je stališče Sveta o potekajoči razpravi o predlogih Komisije za direktivi o samozaposlenih ženskah in porodniškem dopustu? </PARA></CONTENT></QUEST>