<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000312">O-000312/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96820">Marisa Matias</PERSON>, <PERSON ID="28182">Kartika Tamara Liotard</PERSON>, <PERSON ID="96706">João Ferreira</PERSON>, <PERSON ID="28511">Bairbre de Brún</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000312">Zadeva: Spopadanje z razmahom sladkorne bolezni v EU</OBJECT><CONTENT><PARA>Sladkorna bolezen (tipa 1 in 2) naj bi glede na ocene prizadela 32 milijonov državljanov EU, podobno število državljanov pa naj bi trpelo zaradi motenj glukozne tolerance, ki se z veliko verjetnostjo kasneje razvije v klinično očitno sladkorno bolezen. Poleg tega zaradi te bolezni v EU vsako leto umre 325.000 ljudi<FNREF FNIDREF="FN1"/>, kar pomeni, da zaradi sladkorne bolezni in povezanih zapletov vsaki dve minuti umre državljan EU.</PARA><PARA>Število obolelih naj bi se do leta 2030 povečalo za 16 %, in sicer zaradi vse bolj razširjene debelosti, staranja evropskega prebivalstva in drugih dejavnikov, ki jih je treba še ugotoviti in dodatno raziskati. Stroški zdravljenja sladkorne bolezni so za zdravstvene sisteme držav članic izjemno visoki, saj predstavljajo več kot 10 % vseh odhodkov za zdravstvo v večini držav članic<FNREF FNIDREF="FN2"/>.</PARA><PARA>Kljub tem skrb zbujajočim podatkom EU še vedno ni oblikovala strategije za celovit spopad s sladkorno boleznijo. Svet je Komisijo že pozval, naj razmisli o tem, kaj lahko Evropa naredi za zdravljenje kroničnih bolezni do leta 2012<FNREF FNIDREF="FN3"/>. </PARA><PARA>Povrhu tega je bila sladkorna bolezen priznana kot ena od štirih glavnih nenalezljivih bolezni v nedavno sprejeti politični deklaraciji ZN s srečanja generalne skupščine na visoki ravni o preprečevanju in obvladovanju nenalezljivih bolezni<FNREF FNIDREF="FN4"/> ter v resoluciji Evropskega parlamenta z dne 15. septembra 2011 in nenalezljivih boleznih<FNREF FNIDREF="FN5"/>, v kateri ta „poudarja, da je treba po priporočilu Sveta v sodelovanju z ustreznimi zainteresiranimi stranmi, tudi bolniki in zdravstvenimi delavci, oblikovati strategijo EU o kroničnih nenalezljivih boleznih, ki bo v posameznih razdelkih obravnavala štiri najpogostejše nenalezljive bolezni“. </PARA><PARA>Kakšni so načrti Komisije v zvezi z izboljšanjem dostopa do primarnega preprečevanja, raziskavami in zgodnjim diagnosticiranjem ter obvladovanjem sladkorne bolezni, vključno z zgodnjo identifikacijo posameznikov, pri katerih obstaja velika verjetnost izbruha te bolezni ali umrljivosti zaradi nje?</PARA><FN FNID="FN1">  Mednarodna zveza za diabetes, IDF Diabetes Atlas, 4. izdaja, Bruselj, 2009 http://www.idf.org/diabetesatlas/</FN><FN FNID="FN2">  Diabetes – The Policy Puzzle: towards benchmarking in the EU 27 (2007) http://www.idf.org/webdata/docs/EU-diabetes-policy-audit-2008.pdf</FN><FN FNID="FN3">  Sklepi Sveta ‘Inovativni pristopi h kroničnim boleznim v sistemih javnega zdravstva in zdravstvenega varstva’ z dne 7. decembra 2010, http://www.consilium.europa.eu/uedocs/cms_data/docs/pressdata/en/lsa/118282.pdf</FN><FN FNID="FN4">  Politična deklaracija ZN s srečanja generalne skupščine na visoki ravni o preprečevanju in obvladovanju nenalezljivih bolezni, 19. september 2011 http://www.un.org/ga/search/view_doc.asp?symbol=A%2F66%2FL.1&amp;Lang=E</FN><FN FNID="FN5">  Resolucija EP o stališču in zavezanosti EU pred srečanjem Združenih narodov na visoki ravni o preprečevanju in nadzoru nenalezljivih bolezni z dne 15. septembra 2011 http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0390+0+DOC+XML+V0//EN&amp;language=EN</FN></CONTENT></QUEST>