<QUEST><TI><TI-INTRO>USTNO VPRAŠANJE <QREF QID="H-2010-0244">H-0244/10</QREF></TI-INTRO><TI-SESSION>v času vprašanj, na delnem zasedanju junija 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="41007">Iva Zanicchi</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0244">Zadeva: Okrepitev režima varstva za imetnike avtorskih pravic</OBJECT><CONTENT><PARA>Nedavna raziskava neodvisne družbe TERA Consultant je pokazala škodljivost digitalnega piratstva za ekonomijo dela v Evropi. Ocenjuje se, da je v Italiji nezakonito razpečevanje glasbe in drugih proizvodov umskega dela prek spleta povzročilo izgubo približno 22 tisoč delovnih mest v celotnem glasbenem sektorju (škoda pa presega milijardo evrov), medtem ko naj bi v ustvarjalni panogi EU (kinematografi, glasba, televizija in programska oprema) samo v letu 2008 zabeležili izgubo v višini 10 milijard evrov in skupno 185.000 delovnih mest manj. Ustvarjalna panoga in sindikalne organizacije so izrazile veliko zaskrbljenost zaradi rezultatov raziskave, saj bi celotna panoga brez pomembnih sprememb do leta 2015 utegnila utrpeti izgubo v višini 240 milijard evrov in 1,2 milijona delovnih mest.</PARA><PARA>Kako namerava ukrepati Komisija poleg dejavnosti sodelovanja med zainteresiranimi stranmi za dosego opredelitve načrta dobre prakse za zakonito pretakanje s spleta, da bi bolje zavarovala avtorske pravice in tako prispevala k varstvu delavcev v ustvarjalni panogi ter samih avtorjev, poustvarjalcev in izvajalcev?</PARA></CONTENT></QUEST>