<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000162">O-000162/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96662">Franziska Katharina Brantner</PERSON>, <PERSON ID="96732">Malika Benarab-Attou</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000162">Zadeva: Pomoč Evropske unije pri procesu demokratične tranzicije v Tuniziji </OBJECT><CONTENT><PARA>EU je od 14. januarja 2011 večkrat potrdila svojo zavezanost k podpori demokratičnemu procesu v Tuniziji., tako s podporo družbenogospodarskega razvoja kot tudi z znantno humanitarno pomočjo za sprejem več sto tisoč beguncev, ki so v Tunizijo prispeli po vstaji in spopadih v Libiji.</PARA><PARA>Evropska služba za zunanje delovanje je 15. junija 2011 na seji pododbora Evropskega parlamenta za človekove pravice poročala, da je v taboriščih 6.000 ljudi ter da je 780 beguncem obljubljena preselitev. Katere države članice so se zavezale, da bodo sprejele begunce, in v kakšnem obsegu? Koliko preselitev je bilo doslej izvedenih? Kako so napredovale razprave s Svetom in državami članicami, da bi omogočili večjo solidarnost z begunci, ki so zbežali pred konfliktom v Libiji, v katerega je vpletenih več držav članic? Kakšni programi financiranja in koliko sredstev so na voljo v podporo prizadevanjem Tunizije za sprejem beguncev? </PARA><PARA>EU je še napovedala, da bo poleg človekoljubne pomoči zagotovila tudi pomoč za reševanje gospodarske in družbene krize, ki sta jo povzročila predvsem upad prihodkov iz turizma ter zmanjšanje trgovine z Libijo. Evropska služba za zunanje delovanje je pododboru za človekove pravice potrdila, da sredstva še niso sproščena, čeprav so že bili opredeljeni finančni instrumenti, ki jih je treba uporabiti. Kateri programi financiranja se uporabljajo in koliko sredstev je predvidenih? Kakšni so razlogi za zamudo? Ker bi lahko gospodarske in družbene razmere ogrozile krhki proces demokratične tranzicije, je treba nemudoma in brezpogojno sprostiti gospodarsko pomoč. Kakšne ukrepe namerava Komisija sprejeti, da bi pospešila izplačila, in kdaj bo to storila? </PARA></CONTENT></QUEST>