<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000034">O-000034/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28354">Jan Březina</PERSON>, <PERSON ID="28352">Zuzana Roithová</PERSON>, <PERSON ID="28120">Simon Busuttil</PERSON>, <PERSON ID="39724">Csaba Sógor</PERSON>, <PERSON ID="4271">Elisabeth Jeggle</PERSON>, <PERSON ID="39722">Sebastian Valentin Bodu</PERSON>, <PERSON ID="96823">Petru Constantin Luhan</PERSON>, <PERSON ID="96824">Monica Luisa Macovei</PERSON>, <PERSON ID="96702">Elena Oana Antonescu</PERSON>, <PERSON ID="96848">Mariya Nedelcheva</PERSON>, <PERSON ID="96814">Elena Băsescu</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000034">Zadeva: Vizumska obveznost v Kanadi za češke, romunske in bolgarske državljane</OBJECT><CONTENT><PARA>Trenutno stanje v zvezi z vizumsko obveznostjo v Kanadi za češke, romunske in bolgarske državljane spodkopava skupno vizumsko politiko EU, ki temelji na vzajemnosti in ki bi naj spodbujala prost pretok za vse državljane EU. Nedvomno bi morala biti Komisija v tej zadevi na strani državljanov EU in njenih držav članic, sicer se je bati, da bo skupna vizumska politika izgubila svoj pomen.</PARA><PARA>Zato pozivamo Komisijo, naj si bolj prizadeva za ponovno vzpostavitev in zagotovitev vzajemnosti na področju vizumov. Komisija je pristojna, da na podlagi svoje odgovornosti za skupno vizumsko politiko EU in svojih zmožnosti sprejme ukrepe.</PARA><PARA>1. Kako Komisija ocenjuje dosedanjo učinkovitost pristopa Unije k temu vprašanju?</PARA><PARA>2. Kakšno stališče zavzema Komisija do poskusov, s katerimi želi Kanada odpravo vizumske obveznosti podrediti različnim pogojem, kot so reforma kanadskega azilnega sistema ali zmanjšanje števila prosilcev za azil ali politike za družbeno vključevanje manjšin v posameznih državah članicah EU? Ali v zvezi s tem po mnenju Komisije zadostuje zgolj obljuba Kanade, da bo izvedla revizijo svoje azilne politike?</PARA><PARA>3. Ali namerava Komisija okrepiti pritisk na Kanado, naj sprejme praktične ukrepe za odpravo vizumskih obveznosti? Če to Komisija namerava, kakšna sredstva bo uporabila za uresničitev tega cilja, zlasti v okviru pričakovanih rezultatov kanadske misije za ugotavljanje dejstev na Češkem?</PARA><PARA>4. S katerimi konkretnimi ukrepi bo Komisija uveljavila izjave vrhunskega srečanja EU-Kanada iz leta 2010, ki vključuje zavezo za rešitev odprtih vprašanj, ki preprečujejo potovanje brez vizumov za vse državljane EU?</PARA><PARA>5. Kako Komisija rešuje vprašanje dejavnikov za spodbujanje izseljevanja kot v primeru do romskih manjšin v EU?</PARA></CONTENT></QUEST>