<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000180">O-000180/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28225">Herbert Reul</PERSON><BRK/>v imenu <COMMITTEE COMMID="2866">Odbora za industrijo, raziskave in energetiko</COMMITTEE></TI-AUTHOR></TI><OBJECT OBJID="OBJ000180">Zadeva: Pristop politike Evropske unije k svetovni konferenci o radiokomunikacijah Mednarodne telekomunikacijske zveze leta 2012 (WRC-12)</OBJECT><CONTENT><PARA>Na svetovni konferenci o radiokomunikacijah (WRC), ki bo v Ženevi od 23. januarja do 17. februarja 2012, bodo sprejete spremembe Pravilnika o radiokomunikacijah. Te bodo zavezujoče za vse članice Mednarodne telekomunikacijske zveze in s tem tudi za vse države članice EU. Kot je razvidno iz sporočila Komisije (KOM(2011)0180), številne točke dnevnega reda omenjene konference zajemajo vprašanja, ki spadajo v skupne politike EU. To bi lahko vplivalo tudi na skupna pravila Unije, kot na primer na predpise o digitalni dividendi ali napravah kratkega dosega, saj že obstaja zakonodaja EU, ki ureja zadevne frekvenčne spektre, in bi lahko spremembe Pravilnika o radiokomunikacijah neposredno vplivale na njeno področje uporabe.</PARA><PARA>V zvezi s tem je treba omeniti tudi določbe regulativnega okvira za elektronske komunikacijske storitve, ki zdaj uvaja skupno razsežnost Unije na pogajanjih v mednarodnih organizacijah, pristojnih za vprašanja radijskega spektra, kar ni veljalo za prejšnje WRC.</PARA><PARA>Evropski parlament je poudaril pomen mednarodne razsežnosti v svojem stališču, objavljenem 11. maja 2011 v poročilu o programu za politiko radiofrekvenčnega spektra (<ANCHOR ID="1" FAMILY="TA" TYPE="P7-TA" YEAR="2011" NUMBER="0220">P7_TA(2011)0220</ANCHOR>), ki opozarja, da mora Unija na področjih, na katerih ima izključno pristojnost, zastopati enotno stališče.</PARA><PARA>Katere točke dnevnega reda konference so po mnenju Komisije najpomembnejši in pri katerih vprašanjih gre za izključno pristojnost Unije?</PARA><PARA>Kako bo spodbujala okrepljeno razsežnost Unije v prihodnjih pogajanjih in kako bo zagotovila enotno stališče na področjih izključne pristojnosti Unije?</PARA><PARA>Kako bo Komisija, glede na to, da bo na 12. konferenci WRC sprejet dnevni red za naslednjo konferenco, ki bo v letu 2015, zagotovila, da ta dnevni red odseva stališče Evropskega parlamenta o procesu oblikovanja programov na področju politike radijskega spektra in hkrati koristi mednarodnim interesom EU?</PARA></CONTENT></QUEST>