<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000161">O-000161/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000161">Zadeva: Pomoč Evropske unije pri procesu demokratične tranzicije v Tuniziji </OBJECT><CONTENT><PARA>EU je od 14. januarja 2011 večkrat potrdila svojo zavezanost k podpori demokratičnemu procesu v Tuniziji. Zagotovila je znatno humanitarno pomoč za sprejem več sto tisoč beguncev, ki so v Tunizijo prispeli po vstaji in spopadih v Libiji, pomagala pa je tudi pri organiziranju begunskih taborišč in vrnitvi tujih državljanov domov.</PARA><PARA>Evropska služba za zunanje delovanje je 15. junija 2011 na seji pododbora Evropskega parlamenta za človekove pravice poročala, da je v taboriščih 6.000 ljudi ter da je 780 beguncem obljubljena preselitev. Ali nam lahko Komisija pove, katere države članice so se zavezale, da bodo sprejele begunce, in ali lahko na kratko poroča o razpravah, ki jih je imela s Svetom in državami članicami, da bi se omogočila večja solidarnost z begunci, ki so zbežali pred libijskim konfliktom, v katerega je vpletenih več držav članic? </PARA><PARA>EU je še napovedala, da bo poleg človekoljubne pomoči zagotovila tudi pomoč za reševanje gospodarske in družbene krize, ki sta jo povzročila predvsem upad prihodkov iz turizma ter zmanjšanje trgovine z Libijo. Evropska služba za zunanje delovanje je pododboru za človekove pravice potrdila, da sredstva še niso sproščena, čeprav so že bili opredeljeni finančni instrumenti, ki jih je treba uporabiti. Ali lahko Komisija navede razloge za zamudo? Ker bi lahko gospodarske in družbene razmere ogrozile krhki proces demokratične tranzicije, je treba nemudoma in brezpogojno sprostiti gospodarsko pomoč. Kdaj bo ta izplačana?</PARA></CONTENT></QUEST>