<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000040">O-000040/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v imenu <COMMITTEE COMMID="2878">Odbora za peticije</COMMITTEE></TI-AUTHOR></TI><OBJECT OBJID="OBJ000040">Zadeva: Peticija 1565/2009, ki jo je vložil José Maria Pozancos (španski državljan), o uvozu paradižnika iz Maroka v EU</OBJECT><CONTENT><PARA>Odbor za peticije Evropskega parlamenta je poslušal pritožbe španskega združenja proizvajalcev in izvoznikov sadja, zelenjave in rož (FEPEX) glede domnevnega nepravilnega uvoza paradižnikov iz Maroka. Evropski urad za boj proti goljufijam je v svojem končnem poročilu CMS št. OF/2004/015 s 16. novembra 2007 zabeležil, da je pri uvozu paradižnikov iz Maroka v Francijo morda prišlo nepravilnosti.</PARA><PARA>Evropski urad za boj proti goljufijam soglaša, da je vzrok za te nepravilnosti zloraba metode odbitkov, zagotovljene z Uredbo (ES) št. 3223/94, ki vzpostavlja tri različne metode za izračun vstopne cene v EU. Uporaba omenjene metode je udeležencem omogočila, da so se izognili plačilu dodatnih obveznosti, ki jih zagotavlja zakonodaja, ko so cene in uvozne vrednosti nižje od vstopne cene, ki jo določi EU.</PARA><PARA>Na ta način in kot je imel priložnost ugotoviti Evropski urad za boj proti goljufijam, so te razmere povzročile izgubo carinskega prihodka za EU. Poleg tega so bili proizvajalci paradižnika v Evropi oškodovani zaradi posledic, ki jih ima tak uvoz na ravni cen paradižnika na trgu EU.</PARA><PARA>Ali lahko Komisija razloži, zakaj ni ukrepala, da bi spremenila režim vstopne cene za paradižnike, da bi preprečila take prakse zlorabe, na katere je opozoril Evropski urad za boj proti goljufijam? Ali se Komisiji take spremembe ne zdijo nujne, glede na to, da je v novem kmetijskem poglavju pridružitvenega sporazuma z Marokom zagotovljeno povečanje uvoza paradižnika v EU?</PARA><PARA>Ali je Komisija zagotovila kakršne koli ukrepe, da bi ji bile povrnjene neplačane carine?</PARA></CONTENT></QUEST>